title: Võrolaiset

text: Võrolaiset ja võro lähtivät kehittymään omaan suuntaansa Viroa hallitseneiden maiden tekemien hallintorajojen takia. Viro oli pitkään jaettu pohjoiseksi Vironmaaksi ja eteläiseksi Liivinmaaksi. Viron alueella kehittyi keski-ajalla kaksi kirjakieltä, joita kutsuttiin Tallinnan- ja Tarton kirjakieliksi. Molempia kirjakieliä käytettiin laajasti aina 1700-luvulle saakka, jolloin Tallinnan kirjakieli pääsi etualalle. Lopullisesti Tarton kirjakieli jäi pois käytöstä 1900-luvun alussa.


title: Võrolaiset

text: Võron kielelle on kehitetty kirjakieli 1990-luvulla. Sitä opetetaan sekä Tarton yliopistossa että monessa Kaakkois-Viron koulussa. Võrolainen kulttuuri ja kieli koki nousukauden 1980-luvun loppupuolella ja 1990-luvulla. Silloin võrolaiset kirjailijat (Madis Kõiv , Aivo Lõhmus, Kauksi Ülle ym.) alkoivat julkaistaa võronkielisiä näytelmiä, runoja ja proosaa. Vuonna 1987 aloitettiin võrolaisten ja setukaisten yhteinen lastenkoulu, jossa lapsille opetettiin võron kieltä sekä võrolaista ja setulaista kansanperinnettä. Vuodesta 1989 on järjestetty võronkielisiä kesäseminaareja eri puolilla Võro- ja Setomaata.


title: Võrolaiset

text: Võrolaisen kulttuurin tärkeimpiä piirteitä on võron kieli. Võron kielen ongelmana on ollut yleisesti hyväksytyn kirjakielen puute. 1980-1990-luvulla tehtiin eri kirjoitusjärjestelmäehdotuksia ja luotiin yhteinen kirjakieli, jossa on julkaistu oppimaterjaaleja ja ilmestyy sanomalehti "Uma Leht". Arvostelijoiden mukaan eri murteiden puhujat eivät ymmärrä võron kirjakieltä yhtä hyvin. Võronkielisellä Uma Leht-lehdellä on 30 000 lukijaa. Ehkä tunnetuimpia võronkielisiä kirjailioita on Margus Konnula, joka on tunnettu erityisesti runoistaan.


title: Võrolaiset

text: Perinteiset võrolaiset puvut valmistetaan villasta tai pellavakankaasta. Vaikutteita võrolaisten pukeutumiseen on tullut Venäjältä ja Latviasta. Vaikutteet eivät kuitenkaan olleet niin voimakkaita, että võrolainen pukeutuminen olisi muistuttanut merkittävästi latvialaisten tai virolaisten pukeutumista.


title: Sint Maarten (Alankomaat)

text: Sint Maarten on Alankomaiden kuningaskuntaan kuuluva autonominen alue Karibianmerellä. Se sijaitsee Saint-Martinin saarella yhdessä Ranskaan kuuluvan Saint-Martinin merentakaisen paikallishallintoalueen kanssa.


title: Sint Maarten (Alankomaat)

text: Vuonna 1994 Ranska ja Alankomaat tekivät sopimuksen Saint-Martinin saaren jaosta. Sint Maarten oli vuoteen 2010 saakka yksi Alankomaiden Antilleihin kuuluvista viidestä saarialueesta. Alueen pääkaupunki on Philipsburg.


title: Sint Maarten (Alankomaat)

text: Saaren ensimmäisiä asukkaita olivat arawakit, jotka tulivat Orinocojoen laaksosta nykyisen Venezuelan alueelta. He asuivat Sint Maartenilla suunnilleen vuosina 600–1200. He elivät kalastamalla ja keräämällä hedelmiä, ja käyttivät kivistä ja simpukankuorista tehtyjä työkaluja.


title: Sint Maarten (Alankomaat)

text: Vuonna 1493 Kristoffer Kolumbus löysi saaren toisella matkallaan Länsi-Intiaan. Tarinan mukaan hän nimesi sen Isla de San Martíniksi Martinus Toursilaisen mukaan, koska oli 11. marraskuuta, Pyhän Martinuksen päivä. Kolumbus julisti alueen Espanjan hallintaan, vaikka ei ilmeisesti koskaan astunutkaan maihin.


title: Sint Maarten (Alankomaat)

text: Sekä Ranska että Alankomaat halusivat omistaa saaren. Ranskalaiset halusivat omistukseensa kaikki saaret Trinidadin ja Bermudan välillä, hollantilaiset taas huomasivat, että saari on hyvä etappi heidän Uuden Amsterdamin (nyk. New York) ja Brasilian siirtokuntiensa välillä. Saarella oli hyvin vähän alkuperäisasukkaita, ja hollantilaiset perustivat sinne siirtokunnan vuonna 1631. Pian Hollannin Itä-Intian kauppakomppania aloitti pienimuotoisen suolantuotannon saarella. Espanjalaiset huomasivat saaren suolantuotannon ja alkoivat vaatia sitä omaisuudekseen. Espanja ja Alankomaat taistelivat saarella kahdeksankymmentävuotisen sodan aikana.


title: Sint Maarten (Alankomaat)

text: Espanjalaiset valtasivat Saint-Martinin hollantilaisilta vuonna 1633. Kaikki siirtokuntalaiset häädettiin saarelta. Vaikka Hollanti pyrki useaan otteeseen valloittamaan saaren takaisin, kaikki yritykset epäonnistuivat. Kahdeksankymmentävuotisen sodan loputtua espanjalaiset eivät enää tarvinneet sotilastukikohtaa kyseisellä alueella, joten he menettivät kiinnostuksensa saareen ja sen puolustamiseen. Vuonna 1648 he hylkäsivät saaren.


title: Sint Maarten (Alankomaat)

text: Koska Saint-Martin oli jälleen vapaa, sekä hollantilaiset että ranskalaiset perustivat sinne uudet siirtokunnat. Muutaman taistelun jälkeen molemmat huomasivat, ettei toinen puoli antautuisi helposti. Sodan välttämiseksi solmittiin sopimus, joka jakoi saaren kahteen osaan. Lopputuloksena ranskalaisten osuus saaresta oli 54 neliökilometriä ja hollantilaisten 41 neliökilometriä.


title: Sint Maarten (Alankomaat)

text: Espanjalaiset olivat jo aiemmin tuoneet saarelle pienen määrän orjia. Kun uudet puuvillan, tupakan ja sokerin viljelykset alkoivat, orjien määrä kasvoi kuitenkin räjähdysmäisesti. Pian heitä oli enemmän kuin siirtokuntalaisia. Heidän ja orjien välille syttyi paljon taisteluja. 12. heinäkuuta 1848 Ranska lopetti orjuuden omalla puolellaan. Alankomaat teki saman 15 vuotta myöhemmin.


title: Sint Maarten (Alankomaat)

text: Orjuuden kieltämisen jälkeen maanviljely saarella väheni ja saaren talous kärsi. Vuonna 1939 saarelle perustettiin satama, ja talous kääntyi jälleen nousuun. Hollannin osio alkoi keskittyä turismiin 1950-luvulla, ja Ranskan osio kaksi vuosikymmentä myöhemmin. Saarelle perustettiin Prinsessa Julianan lentoasema.


title: Sint Maarten (Alankomaat)

text: Saaren väestö kasvoi räjähdysmäisesti. 1990-luvun keskivaiheilla väkiluku nousi 5 000 ihmisestä 80 000 ihmiseen. Tuolloin voimistuvan matkailuelinkeinon tukemana alkoi maahanmuutto ympäröiviltä saarilta sekä Yhdysvalloista, Euroopasta ja Aasiasta. Pian saaren alkuperäisväestöstä tuli vähemmistö. Monet varakkaat ihmiset ovat rakentaneet saarelle huviloita.


title: Sint Maarten (Alankomaat)

text: Saaresta tuli osa Alankomaiden Antilleja vuonna 1983. Ennen tätä se oli ollut Tuulenpuolten saarialue. 5. syyskuuta 1995 Hurrikaani Luis aiheutti saarella merkittävää tuhoa: aineelliset tuhot arvioitiin 1,8 miljardiksi dollariksi.


title: Sint Maarten (Alankomaat)

text: Ranska ja Hollanti tekivät vuonna 1994 viimeisimmän sopimuksen saaren jaon järjestelyistä, mikä mahdollisti raja-alueen tarkemman valvonnan. Jonkin ajan kuluttua marraskuussa 2006 Alankomaat virallistivat sopimuksen, joka oli voimassa 1. elokuuta 2007 alkaen.


title: Sint Maarten (Alankomaat)

text: 10. lokakuuta 2010 Sint Maartenista tuli Alankomaiden autonominen alue, ja se sai ISO 3166-1 alpha-2 -valtiokoodin SX, mutta .sx-internet-maatunnus ei ole vielä käytössä.


title: Sint Maarten (Alankomaat)

text: Saari on tuliperäistä, kumpuilevaa maastoa. Sen korkein kohta on Mount Flagstaff 386 metrissä. Vuotuinen sademäärä on keskimäärin 1 500 millimetriä vuodessa. Vain kymmenen prosenttia maa-alasta soveltuu viljelyyn.


title: Sint Maarten (Alankomaat)

text: Sint Maartenin alueella on 53 kilometriä maantietä. Philipsburgissa on satama. Prinsessa Julianan lentoasema palvelee koko saaren liikennettä sekä laajemminkin lähisaarten liikennettä. Se on Karibian koillisosan toiseksi vilkkain lentoasema Puerto Ricon San Juanin jälkeen.


title: Sint Maarten (Alankomaat)

text: Sint Maartenin luonnonvaroja ovat kalat ja suola. Talous perustuu turismiin, joka työllistää noin 80 prosenttia työvoimasta. Maassa käy yli miljoona turistia vuodessa.


title: Sint Maarten (Alankomaat)

text:
Vuoden 2001 väestönlaskennassa roomalaiskatolisia oli 39 prosenttia, protestantteja 27 prosenttia, helluntailaisia 11,6 prosenttia, uskonnottomia 6,7 prosenttia, adventisteja 6,2 prosenttia, muita 5,4 prosenttia ja juutalaisia 3,4 prosenttia.
Viralliset kielet ovat hollanti ja englanti. Englantia puhuu 67,5 prosenttia, espanjaa 12,9 prosenttia, kreolia 8,2 prosenttia, hollantia 4,2 prosenttia, papiamentoa 2,2 prosenttia, ranskaa 1,5 prosenttia ja muita kieliä 3,5 prosenttia.


title: Sint Maarten (Alankomaat)

text: St. Martinin yliopisto toimii Philipsburgissa. Se on perustettu vuonna 1989. Koko- ja osa-aikaisia opiskelijoita on yhteensä noin neljäsataa.


title: Tulitornado

text: Tulitornado on harvinainen tornado, joka koostuu tulesta. Tuorein tapaus on elokuussa 2010 Brasiliassa, São Paulon osavaltiossa riehunut liekkipyörremyrsky.


title: Pyroll

text: Pyroll on suomalainen yrityskonserni, jonka toimialana on paperin, kartonkien ja pahvien jalostaminen. Se toimii myös paperituotteiden tukkumyyjänä. Konserniin kuuluvilla yhtiöillä on toimipaikkoja Suomessa ja Puolassa ja se työllistää noin 500 henkilöä. Liikevaihto on noin 80 miljoonaa euroa.


title: Pyroll

text: Yrityksen pakkaustoimialan tuotteisiin kuuluvat erilaiset kotelot, kääreet sekä paperi- ja muovipussit. Tunnetuimpia pakkaustuotteita ovat elintarvikkeiden, juomien ja makeisten pakkaukset, mutta yritys valmistaa myös muita käyttötavarapakkauksia. Sopimusjalostustoimialan palveluita ovat muun muassa paperin arkitus, uudelleenrullaus, pakkaaminen ja logistiikkapalvelut. Paperitukkutoimiala tarjoaa tukkupalveluita esimerkiksi kirjapainoille ja mainos- ja viestintätoimistoille.


title: Pyroll

text: Pyrollin historia alkaa 1973, jolloin Reino Uusitalo perusti Pyhtäälle Pyhtään Paperi Oy:n, joka alkoi arkittaa kaupan kääreitä. Sisaryritys Ypäjän Paperi Oy perustettiin 1976. Pyhtään Paperi nimettiin Pyroll Oy:ksi 1982 ja Ypäjän Paperi Ypap Oy:ksi 1987. Tukkuliiketoiminta alkoi Helsingin Pahvitukku Oy:n ostolla 1988, joka nimettiin Pyrollpap Oy:ksi 1991. Pyhtäällä sijaitseva entinen Stockforsin puuhiomon teollisuusalue ostettiin 1997. 1990-luvun puolivälissä Ypap erotettiin Pyrollista omaksi konsernikseen. Ypap-konserni siirtyi uudelleen osaksi Pyroll-konsernia vuonna 2011.


title: Pyroll

text: PakkaustoimialaJalostustoimialaPaperitukkutoimiala


title: Viimeiset kranaatit

text: Viimeiset kranaatit on Jaakko Summasen kirjoittama sotaromaani.


title: Viimeiset kranaatit

text: Romaani kertoo kesän 1944 ratkaisutaisteluista. Kirjan päähenkilönä on Summasen kirjoista tuttu alikersantti Jouko Korhola, joka tässä kirjassa joutuu omien joukkojen peräännyttyä erilleen yksiköstään ja jää vihollisen selustaan, jossa hänen on itsenäisesti toimittava.


title: Randy de Puniet

text: Randy de Puniet (s. 14. helmikuuta 1981 Maisons-Laffitte, Yvelines, Ranska) on ranskalainen ratamoottoripyöräilijä, joka ajaa tällä hetkellä MotoGP-luokassa Pramac Racing-tallin Ducatilla numerolla 14. Hän on 169 cm pitkä ja painaa 64 kg. Puniet on saanut nimensä entisen ratamoottoripyöräilijän Randy Mamolan mukaan.


title: Randy de Puniet

text: Puniet'n urheilu-ura alkoi minicrossista jo 3-vuotiaana. Myöhemmin hän siirtyi skootterikilpailuihin, joissa hän ei ehtinyt ajaa pitkään, sillä moottoripyörät kutsuivat. Puniet’sta tuli yksi Ranskan mestaruuskilpailujen kirkkaimmista tähdistä 1990-luvulla. Hän ajoi Ranskan mestariksi vuosina 1997 ja 1998.


title: Randy de Puniet

text: Kaudella 2003 Puniet ajoi 250-kuutioisissa Aprilialla kolme voittoa ja sijoittui pisteissä neljänneksi. Seuraavalla kaudella 2004 hän lukeutui yhdeksi kauden mestaruussuosikeista. Puniet’n toiveet mestaruudesta kuitenkin romuttuivat hänen omien virheidensä ja Dani Pedrosan ylivoiman johdosta. Loppupisteissä Puniet oli 214 pisteellään kolmas. Vuonna 2005 hän ansaitsi yhden voiton sekä kolme palkintosijaa sijoittuen pisteissä kahdeksanneksi.


title: Randy de Puniet

text: Puniet siirtyi MotoGP-luokkaan Kawasakille vuonna 2006. Kaudella hän keskeytti seitsemän kisaa ja otti pieniä pistesijoja: 16. sija loppusijoituksissa. Kausi 2007 oli Puniet’lle parempi kuin edellinen. Kauden aikana jotkut kilpailut olivat hänelle hyviä kuten eturivin lähtöpaikka Kataloniassa ja Japanin Motegin toinen sija.


title: Randy de Puniet

text: Kaudeksi 2008 Puniet siirtyi LCR Hondan satelliittitiimiin. Hänen paras tuloksensa oli kuudes sija USA:n Laguna Secassa. Puniet jatkoi tiimissä vuonna 2009 sijoittuen loppupisteissä 11:nneksi. Kauden kohokohta oli selvästi palkintosija Doningtonissa. Koko kaudella hän keskeytti vain kaksi kisaa. Kausi ei kuitenkaan sujunut ilman vammoja, sillä hän mursi vasemman nilkkansa motocross-harjoituksissa. Puniet aloitti kauden 2010 seitsemän ensimmäistä kilpailua kohtuullisen hyvillä sijoituksilla. Hän kuitenkin mursi jalkansa seuraavassa osakilpailussa Saksassa. Loukkaantumisen vuoksi hän jätti seuraavan osakilpailun, USA:n GP:n väliin ja ajoi sen jälkeen tasaisen loppukauden oltuaan pisteissä yhdeksäs.


title: Randy de Puniet

text: Vuonna 2011 Puniet siirtyi Ducatille Mika Kallion entiseen Pramac-satelliittitalliin. Kauden alkupuoliskolla Puniet’lle kertyi keskeytyksiä seitsemästä kisasta viisi. Kauden parhaassa kisassaan Australian Phillip Island Grand Prix Circuitilla hän ajoi kuudenneksi. Pisteitä hän sai kasaan lopulta 49 ja sijoittui paremman loppukauden jälkeen 16:nneksi.


Randy de Puniet


title: Läikytät mua

text: Läikytät mua on vuonna 2010 julkaistu Kirsi Rannon viides albumi. Levy on yhtä kappaletta lukuun ottamatta Rannon käsialaa. Toisena säveltäjänä on toiminut Nalle Ahlstedt. Albumin vierailevana tähtenä on Heikki Silvennoinen. Levyn tunnetuin kappale on ensimmäinen singlejulkaisu "Rotunainen". Muita tunnettuja kappaleita ovat toinen single "Rakkauden pakotie" ja "Anna mun tulla kotiin". Levy voitti radioiden Kuukauden Levy-äänestyksen. Albumi sisältää balladien lisäksi pop- ja pop rock -kappaleita.


title: Tarton laulujuhlat 1869

text: Tarton laulujuhlat 1869 oli Tartossa silloisessa Liivinmaan kuvermentissa järjestetty virolainen laulujuhla. 18.–20. kesäkuuta 1869 pidetyt laulujuhlat aloittivat Viron laulujuhlien perinteen. Tarton laulujuhlat 1869 loi pohjaa virolaiskansallisen liikkeen nousulle ja suomalais–virolaisten kansallisten liikkeiden yhteydelle.


title: Tarton laulujuhlat 1869

text: Ensimmäiset laulujuhlat järjestettiin Johann Voldemar Jannsenin ja Vanemuine-seuran aloitteesta. Jannsen oli saanut idean juhlien järjestämiselle baltiansaksalaisten laulujuhlista, joita oli järjestetty vuonna Tallinnassa vuonna 1857, Riiassa vuonna 1861 ja taas Tallinnassa vuonna 1866. Vaikka laulujuhlat olivatkin saksalaisia, vuoden 1866 juhlissa oli esiintynyt myös virolainen kuoro. Baltiansaksalaisten laulujuhlat olivat kulttuuri-identiteetin ilmaus, jollaisen Jannsen halusi myös virolaisille. Virossa oli 1860-luvulla järjestetty useita laulujuhlia eri puolella maata, mutta mistään niistä ei ollut tullut luonteeltaan yleisvirolaista. Tällaisen yleisvirolaisen juhlan järjestäminen oli Jannsenin päämääränä, kun Liivinmaan kuvernöörille lähetettiin keväällä 1867 lupa-anomus riemu- ja kiitoslaulujuhlien järjestämisestä Liivinmaan maaorjuuden lakkauttamisen viisikymmenvuotismuistoksi. Lupa-anomuksen käsittelyä hidasti paitsi venäläinen byrokratia, myös baltiansaksalaisten epäluulot juhlamenoja kohtaan. Lupa kuitenkin hyväksyttiin lopulta näistä tekijöistä huolimatta.


title: Tarton laulujuhlat 1869

text: Laulujuhlat järjestettiin Tartossa 18.–20. kesäkuuta 1869 Juhlista muodostui joukkotapahtuma ja niihin osallistuikin lähes 845 mieskuorojen laulajaa ja puhallinorkestereiden soittajaa. Noin puolet esiintyjistä oli talonpoikaiskoulujen koulumestareita. Kuulijoita laulujuhlilla oli 12 000–15 000. Ohjelmiston pääosa oli lainattu muualta. Siihen sisältyi vain kaksi virolaista kuorolaulua, jotka Aleksander Kunileid oli säveltänyt Lydia Koidulan runoihin suomalaisten kansanlaulujen "Kreivin sylissä istunut" ja "Paremp’ olla tyttönä" innoittamana. Ohjelmistossa esitettiin myös kaksi suomalaista sävelmää, Karl Collanin "Savolaisten laulu" ja Fredrik Paciuksen "Maamme". Jälkimmäiseen Jannsen oli tehnyt vironkieliset sanoitukset. Kappale tuli Virossa tunnetuksi isänmaallisena virolaisena lauluna ja siitä tulikin lopulta Viron kansallishymni nimellä "Mu isamaa, mu õnn ja rõõm". Laulujuhlilla pidettiin myös puheita; Jakob Hurt arvosteli juhlapuheessaan virolaisen sivistyneistön saksalaistumista.


title: Tarton laulujuhlat 1869

text: Laulujuhlilta liikkeelle lähtenyt isänmaallisuuden aalto levisi Viroon juhlilta palaavien talonpoikien mukana. Juhlien jälkeen perustettiin useita virolaisia seuroja, kuoroja ja orkestereita. Tarton laulujuhlien myötä laulujuhlista tuli kansallinen perinne ja 25 vuotta myöhemmin järjestetyillä Tallinnan laulujuhlilla oli jo 50 000 osanottajaa. Tarton laulujuhlat aloittivat Suomessa Viro-buumin, joka alkoi juhliin osallistuneiden J. R. Aspelinin ja C. G. Swanin lehtikirjoittelusta laulujuhlista ja muista Viron asioista. Viron laulujuhlista lähti myös ajatus pitää laulujuhlia Suomessa. Tässä vaikutti eritoten Lydia Koidula, Viron laulujuhlien järjestäjän Jannsenin tytär. Hän puhui ajatuksesta Tartossa olleille suomalaisille Aspelinille ja Swanille. Swan ei uskonut Suomessa olevan tarpeeksi kehittynyt kuorolauluperinne. Aspelin suhtautui ajatukseen positiivisemmin. Asia alkoi edetä A. A. Granfeltin ruvettua ajamaan asiaa ja ensimmäiset suomalaiset yleiset laulu- ja soittojuhlat järjestettiin 9.–11. kesäkuuta 1884.


title: Tarton laulujuhlat 1869

text: Laulujuhlat vaikuttivat virolaiskansalliseen liikkeeseen myös hajottavasti. Liike oli jo ennen laulujuhlia jakautunut maltilliseen ja radikaaliin siipeen. Radikaalimpaa siipeä edustaneet Carl Robert Jakobson ja Johann Köler syyttivät laulujuhlia liiallisesta saksalaishenkisyydestä. Jakobson julkaisikin Jannsenin viralliselle lauluohjelmalle oman vastalaulukirjan, jossa oli vain neljä laulua, jotka kaikki oli sanoittanut Koidula.


title: Seksinukke

text: Seksinukke on ihmisen kokoinen ja muotoinen seksiväline, jota käytetään itsetyydytyksen apuvälineenä.


title: Seksinukke

text: Seksinuken puhekielinen nimi "pumpattava Barbara" on peräisin ruotsalaisen Robban Brobergin vuonna 1969 levyttämästä laulusta ”Uppblåsbara Barbara”, josta Finntrio teki seuraavana vuonna Vesa Nuotion suomennoksen nimellä ”Ihmeellinen pumpattava Barbara”.


title: Seksinukke

text: Professori Kathleen Richardsonin mukaan niillä miehillä jotka käyttävät seksinukkeja voi psykopatian esiintyminen olla yleisempää. Richardson on huolestunut siitä että seksinukke opettaa suhtautumaan seksikumppaniin objektina ja totuttaa totaaliseen kontrolliin.


title: Timandra

text: Timandra () oli kreikkalaisessa mytologiassa Tyndareuksen ja Ledan tytär, joka meni naimisiin Tegean kuninkaan Ekhemoksen kanssa. Serviuksen mukaan Euandros oli heidän poikansa.


title: Ricardon maanvuokralaki

text: Ricardon maanvuokralaki osoittaa, että maan vuokra pyrkii asettumaan sellaiselle tasolle, joka on yhtä suuri kuin vuokratun maan ja marginaalisen maan (käytännössä parhaan ilmaismaan) samassa käytössä sekä samoilla työ- ja pääomaresursseilla saatujen tuottojen erotus. Esimerkiksi jos vuokrattu maa tuottaa 1000 euroa ja ilmaismaa ei yhtään, vuokra pyrkii asettumaan tuhanteen euroon.


title: Ricardon maanvuokralaki

text: Marginaaliseksi katsotaan maa, jossa viljelyksen tuotto on yhtä suuri kuin tuotannon kustannukset, maan vuokraa lukuun ottamatta. Siellä tuotannon voitto on siis nolla. Vielä huonommin tuottavia maa-alueita, joissa tuotannon kustannukset ovat suuremmat kuin tuotto ja joiden viljelys näin ollen tuottaa tappiota, sanotaan supramarginaalisiksi maiksi. Voittoa tuottavia maa-alueita, joissa siis tuotto on suurempi kuin kustannukset, kutsutaan inframarginaalisiksi maiksi.


title: Ricardon maanvuokralaki

text: Inframarginaalisen maan voitto on formula_1, missä "p" on siellä tuotetun hyödykkeen markkinahinta yksikköä kohti, "z" on maan tuottavuus ja "c" ovat tuotantokustannukset. Jos maa on vuokrattu, sen tuottama voitto vuokraajalleen olisi formula_2, missä "'R(z)" on vuokra tuottavuuden funktiona.


title: Ricardon maanvuokralaki

text: Vuokran arvo riippuu tilanteesta. Alussa, kun vuokralle on tarjolla enemmän maita kuin on viljelijöitä, maanomistajat eivät voi tietää, minkä verran se voi tuottaa. Tällöin maan todellinen hinta ja asetettu hinta on epäoptimaalinen, eivätkä maan kysyntä ja tarjonta ole tasapainossa. Silloin formula_3, joten viljelijä tekee voittoa. Ongelma on, että, koska viljelijät tekevät voittoa, enemmän ihmisiä ryhtyy viljelijöiksi ja maan kysyntä nousee. Ennen pitkää maan vuokra on sama kuin maan voitto, eli formula_4, eli formula_5 (missä "z*" on marginaalisen maan tuottavuus). Silloin teoreettisesti viljelijöiden voitot menevät kokonaan maan omistajille.


title: Ricardon maanvuokralaki

text: Toinen huomioon otettava seikka on, että teknologian kehityksen takia marginaalinen maa saattaa tulla inframarginaaliseksi maaksi, eli marginaalisia ovat eri maa-alueet kuin ennen. Nyt vuokran taso riippuu uudesta marginaalisesta maasta.


title: Ricardon maanvuokralaki

text: Maanvuokralakia voidaan soveltaa muidenkin kysymysten analysointiin. Sitä käytetään usein esimerkiksi kapitalisoitumisen yhteydessä. Silloin kohteen markkinahinta on sama kuin tulevien voittojen nykyarvo, joten ostaja tai myyjä eivät saa välitöntä hyötyä myynnistä, vaikka he todellisuudessa hyötyvät pidemmällä aikavälillä kohteen tulevan ja nykyisen arvon erotuksen vuoksi.


title: Ricardon maanvuokralaki

text: Esimerkkinä voidaan kuvitella kana, joka munisi päivittäin 100 gramman kultaisen munan. Ihminen, joka saa tämän kanan ensimmäisenä, on saanut ”aarteen”. Mutta jos joku haluaisi ostaa tämän kanan, hänen olisi maksettava kokonaan kanan hinta. Tässä tapauksessa oletetaan tuottoasteen olevan 5% (per päivä) ja kullan hinta 1€/gr. Kanan arvo annuiteetin mukaan on 100 euroa/ 0,05= 2 000 euroa. Eli ostajan on maksettava 2 000 euroa, mikä on sama kuin hyöty, joka saadaan, jos kana eläisi ikuisesti. Ainoa tapa tehdä rahaa olisi löytää uusia käyttömahdollisuuksia kanalle ja kullalle.


title: Ricardon maanvuokralaki

text: Kapitalisoituminen on ajankohtainen kysymys, koska teknologia siirtää jatkuvasti marginaalisuusrajaa alemmaksi vähentämällä kustannuksia ja nostamalla tuottavuutta. Näin ollen maan vuokra pyrkii nousemaan koko ajan. Mutta jos hyödyntämisen tavat eivät kehity, tontin hinta nousee vain inflaation mukaisesti, ellei kysyntä tai tarjonta muista syistä muutu.


title: Elysium (Stratovariuksen albumi)

text: Elysium on Stratovarius-yhteen albumi, joka ilmestyi 12. tammikuuta 2011. Albumia edelsi singlejulkaisu kappaleesta ”Darkest Hours”. Singlejulkaisussa oli mukana myös kappale "Infernal Maze", "Darkest Hoursin" demoversio ja kaksi livekappaletta. Albumin nimikappale "Elysium" on Stratovariuksen pisin kappale 18 minuutin kestollaan. Elysiumin digipak versiossa oli mukana demo-versio jokaisesta albumin kappaleesta.


title: Mallilennokki

text: Mallilennokki on lennokki, joka on tehty jonkin oikean lentokoneen lentäväksi pienoismalliksi. Oikeaa lentokonetta, jonka pienoismalli mallilennokki on kutsutaan esikuvaksi. Mallilennokkia kutsutaan myös usein termillä skaalalennokki, jossa "skaala" viittaa mittakaavaan, skaalattuun lentokoneeseen. Mallilennokki voi olla periaatteessa minkä kokoinen tahansa, mutta käytännössä lennokit ovat siipien kärkiväliltään noin 20cm:sta muutamaan metriin ja painoltaan muutamasta kymmenestä grammasta muutamiin kymmeniin kiloihin.


title: Mallilennokki

text: Mallilennokkiharrastajan tavoitteena on tehdä pienoismallista mahdollisimman samankaltainen kuin esikuvansa. Kaikissa kohdin pyritään saavuttamaan realistisuus, eli esikuvan ulkomuodot, mittasuhteet, väritys, pintakäsittely ja yksityiskohdat pyritään kopioimaan pienoiskokoon. Malleille järjestetään myös kilpailuja, joissa arvioidaan miten hyvin koneen ulkonäkö ja lento-ominaisuudet noudattavat esikuvaansa.


title: Mallilennokki

text: Mallilennokki voi olla kumimoottorilennokki, sähkömoottorilennokki, polttomoottorilennokki tai moottoroimaton purjekoneen lentävä pienoismalli. Sähkömoottorit saavat voimansa ladattavista akuista. Polttomoottoreita on sekä bensiini- että metanolikäyttöisiä sekä kerosiinikäyttöisiä turbiineja.


title: Mallilennokki

text: Mallilennokin ohjaus tapahtuu lennokkiluokasta riippuen joko radio-ohjauksen avulla, siimoilla tai se voi olla myös vapaastilentävä lennokki, jota ei lennon aikana ohjata mitenkään.


title: Mallilennokki

text: Suomessa on useita lennokki- ja lentokonekerhoja, joissa harrastetaan myös mallilennokkeja. Kilpailutoimintaa organisoi Suomen Ilmailuliitto yhdessä mallilennokkilajiryhmän Scale.fi:n kanssa. Suomessa järjestetään muutamia SM-tason radio-ohjattavien mallilennokkien kilpailuja vuodessa.


title: Mallilennokki

text: Kansainvälisellä tasolla kilpailutoimintaa organisoi Fédération Aéronautique Internationale ja radio-ohjattaville mallilennokeille järjestetään vuosittain kilpailuja aina EM- ja MM-tasoille asti.


title: Kirkonseutu

text: Kirkonseutu on alueen tai taajamanosan nimenä tai nimityksenä usealla Suomen paikkakunnalla. Se voi viitata muiden muassa seuraaviin:


title: Remigija Nazarovienė

text: Remigija Sablovskaitė-Nazarovienė (s. 2. kesäkuuta 1967 Ašgabat, Turkmenistanin SNT) on liettualainen yleisurheilija, joka kilpaili moniotteluissa. Hän menestyi myös pika-aitajuoksussa, korkeushypyssä, pituushypyssä ja kuulantyönnössä. Hän edusti maajoukkuetasolla Neuvostoliittoa sen hajoamiseen saakka ja seuratasolla Dynamo Vilnaa. Nazarovienė voitti pronssia seitsenottelussa Ateenan MM-kisoissa 1997. Hän osallistui olympialaisiin kolmesti, vuosina 1988–1996. Nazarovienėn parhaaksi olympiasijoitukseksi jäi seitsenottelun viides tila Soulin kisoista 1988.


title: Remigija Nazarovienė

text: Nazarovienė voitti yhteensä 11 maansa mestaruutta seitsemässä eri lajissa. Hän oli naimisissa virolaisen yleisurheilija Andrei Nazarovin kanssa.


title: Remigija Nazarovienė

text: "Lähde: IAAF"


title: Elysium

text: Elysium tarkoittaa seuraavia asioita:


title: Hinchinbrook Island

text: Hinchinbrook Island on saari Alaskan osavaltiossa Yhdysvalloissa. Saari sijaitsee Alaskanlahdella ja on yksi Prince William Soundin Alaskanlahdesta erottavista saarista. Saaren pinta-ala on 445 neliökilometriä ja se on Yhdysvaltojen 37. suurin saari. Saarella asui vuoden 2000 väestönlaskennan aikaan 5 vakituista asukasta.


title: Hinchinbrook Island

text: Saarella lounaisosassa sijaitsee alun perin vuonna 1910 rakennettu Cape Hinchinbrookin majakka.


title: Rob Shearer

text: Robert Shearer (s. 19. lokakuuta 1976 Kitchener, Ontario, Kanada) on kanadalainen uransa päättänyt jääkiekkoilija, joka pelasi viimeiseksi Itävallan Erste Bank Eishockey Ligassa pelaavaan EC VSV:n riveissä. Hän pelasi Itävallan lisäksi kaksi NHL-ottelua, 377 AHL-ottelua, yhden kauden SM-liigassa, kolme kautta DEL-liigassa, 34 ottelua ECHL:ssa. Hän kävi myös pelaamassa Sveitsin liigan pudotuspeleissä Fribourg-Gotteronin joukkueessa keväällä 2006. Shearer voitti urallaan AHL:n ja DEL:n mestaruuden. Uransa jälkeen hän on toiminut lukiojoukkue Cumberland Valley High:n apuvalmentajana USHS-liigassa.


title: Rob Shearer

text: Shearer pelasi Ontarion paikallista juniorisarjaa Kitchener Lionsin joukkueessa, kunnes hän siirtyi kaudeksi 1993–1994 OHL-joukkue Windsor Spitfiresiin. Shearer teki siellä ensimmäisellä kaudellaan 66 ottelussa tehopisteet 17+25=42, ja hän oli Spitfiresin neljänneksi paras pistemies. Kaudella 1994–1995 Shearer teki 56 pistettä. Häntä ei . Shearer teki lokakuussa 1995 sopimuksen vapaana agenttina Colorado Avalanchen kanssa. Hän kuitenkin pelasi kauden 1995–1996 loppuun Spitfiresissä, jossa Shearer oli tehopisteillä 40+53=93 joukkueen paras pistemies ja OHL:n pistepörssin kymmenes.


title: Rob Shearer

text: Vuodet 1996–2001 Shearer pelasi Coloradon farmijoukkue Hershey Bearsissa, AHL:ssä. Tulokaskaudellaan 1996–1997 Shearer teki Hersheyssä 78 ottelussa tehopisteet 12+16=28. Hershey voitti keväällä 1997 Calder Cupin. Kaudella 1997–1998 hän teki AHL:ssä tehopisteet 30+30=60, ja niillä Shearer oli Hersheyn kolmanneksi paras pistemies ja toiseksi paras maalintekijä. Myös kausilla 1998–1999 ja 1999–2000 hän teki yli 60 pistettä. Kaudella 1998–1999 Shearer oli 66 pisteellään Hersheyn kolmanneksi paras pistemies, ja kaudella 1999–2000 hän oli AHL:n yhden kauden piste-ennätyksellään, tehopisteillä 21+46=67 joukkueen neljänneksi paras pistemies. Kaudella 2000–2001 Shearer teki 73 ottelussa tehopisteet 18+34=52 ja oli Hersheyn toiseksi paras pistemies. Shearer pelasi samalla kaudella myös kaksi NHL-ottelua Coloradossa, kunnes hänet lähetettiin takaisin Hersheyhin, kun Ville Nieminen nostettiin Coloradon kokoonpanoon.


title: Rob Shearer

text: Kaudeksi 2001–2002 Shearer siirtyi Eurooppaan ja SM-liigajoukkue Turun Palloseuraan. Paljon hänen kanssaan pelannut Ville Nieminen suositteli Shearerille joukkuetta. Shearer oli tehopisteillä 24+16=40 TPS:n paras maalintekijä ja toiseksi paras pistemies Mika Alatalon jälkeen. Hän oli SM-liigan maalipörssissä viides. Vuodet 2002–2005 Shearer pelasi Saksan DEL:n Eisbären Berlinissä. Hän teki siellä parhaimmillaan tehopisteet 12+27=39 kaudella 2003–2004, jolloin Shearer oli Eisbärenin kolmanneksi paras pistemies Mark Beaufaitin kanssa. Keväällä 2005 hän voitti Saksan mestaruuden.


title: Rob Shearer

text: Shearer siirtyi kaudeksi 2005–2006 Itävallan Erste Bank Eishockey Ligassa pelaavaan EHC Black Wings Linziin. Shearer on välillä pelannut muualla vain keväällä 2006, kun hän edusti sveitsiläistä Fribourg-Gottéronia Nationalliga A:n karsinnoissa sekä Nationalliga B:n pudotuspeleissä. Kaudella 2005–2006 Shearer oli Dave Chyzowskin jälkeen Linzin toiseksi paras pistemies tehopisteillä 19+33=52. Kaudella 2006–2007 hän teki Erste Bank Eishockey Ligassa yhden kauden piste-ennätyksensä tehopisteillä 26+46=72. Shearer oli Linzin paras pistemies ja liigan pistepörssin kahdeksas. Kaudella 2007–2008 hän oli tehopisteillä 25+30=55 Linzin paras maalintekijä sekä toiseksi paras pistemies Brad Purdien jälkeen. Shearer oli runkosarjassa liigan pistepörssin viides ja maalipörssin kuudes. Kaudella 2009–2010 hän oli Pat Leahyn ja Purdien jälkeen Linzin kolmanneksi paras pistemies tehopisteillä 17+36=53. Kevään 2010 pudotuspeleissä Shearer teki tehopisteet 9+13=22 ja jakoi pistepörssin voiton Purdien ja Vienna Capitalsin Patrick Lebeaun kanssa.


title: Rob Shearer

text: Huhtikuussa 2010 Shearer teki vuoden mittaisen jatkosopimuksen Linzin kanssa. Kaudella 2010–2011 hän teki 42 runkosarjan ottelussa pisteet 15+20. Kauden 2011–2012 Shearer aloitti ECHL:n Reading Royalsissa, jossa hän teki 34 ottelussa tehot 4+11. Tammikuussa hän palasi Itävallan pääsarjaan, kun hän teki sopimuksen EC VSV:n kanssa.


title: Windowsin elokuvatyökalu

text: Windowsin elokuvatyökalu () on Microsoftin kehittämä videonmuokkausohjelma Windows Vista ja Windows 7 -käyttöjärjestelmille.


title: Pergamonin alttari

text: Pergamonin alttari on antiikin aikainen alttarirakennus, joka nykyään sijaitsee Berliinin Pergamon-museossa. Alttari oli omistettu Zeulle ja Athenelle, ja sen rakennutti todennäköisesti Pergamonin kuningas Eumenes II 100-luvulla eaa. Saksalaiset tutkivat rakennusta ja siirsivät sen osittain Berliiniin vuonna 1886.


title: Pergamonin alttari

text:
Pergamonin alttari on parhaiten säilyneitä hellenistisen temppeliarkkitehtuurin esimerkkejä. Rakennus on mitoiltaan 36 x 34 metriä ja 16,5 metriä korkea. Rakennus koostui korkeasta sokkelista jonka päällä oli alttaritasanne. Yhdeltä sivulta tasanteelle johtaa noin 20 metriä leveä portaikko. Alttaria ympäröi joonialainen pylväikkö. Alttarin sokkelissa oli 110 metriä pitkä ja 2,3 metriä korkea reliefifriisi, jossa jumalat ottavat yhteen taistelussa giganttien kanssa. Hahmojen ja 16 kuvanveistäjän nimet on merkitty friisien reunoihin. Hahmoja on kaikkiaan yli sata. Jumalten ja giganttien taistelu eli "gigantomakhia" oli yleinen aihe antiikin Kreikan taiteessa. Se kuvasi vertauskuvallisesti hyvän ja pahan, oikeamielisen järjestyksen ja mielivaltaisen sekasorron välistä taistelua. Pergamonin alttarin friisien arvellaan kuvastaneen myös Pergamonin voittoa vihollisistaan.
Alttaritasanteella pylväikön sisäpuolella oli toinen, keskeneräiseksi jäänyt reliefifriisisarja, jossa kuvataan Pergamonin kuningassuvun eli attalidien esi-isän Telefoksen elämää. Tämän friisin pituus on 80 metriä ja korkeus 1,6 metriä.


title: Pergamonin alttari

text: 300-luvulla elänyt Ampelius mainitsee alttarin yhtenä maailman ihmeistä.


title: Pergamonin alttari

text: Raamatun Ilmestyskirjan viestissä Pergamonin kristityille () mainitaan heidän asuvan ”siellä, missä Saatanalla on valtaistuimensa”; Saatanan valtaistuimen on usein tulkittu tarkoittavan Pergamonin alttaria.


title: Pergamonin alttari

text: Pergamonin alttari purettiin Bysantin aikana ja oli kauan kadoksissa, kunnes saksalaisen arkeologin Carl Humannin johtama ryhmä onnistui kaivamaan sen esiin vuonna 1878. Alttaria alettiin vuonna 1880 siirtämään osissa Berliiniin, missä se koottiin uudelleen. Sen näytteilleasettamista varten oli rakennettava Berliinin Museosaarelle kokonaan uusi museo. Ensimmäinen museo valmistui 1901, mutta se purettiin 1909 sortumavaaran vuoksi ja korvattiin uudella rakennuksella, joka tosin valmistui vasta 1930. Museo nimettiin Pergamon-museoksi vuonna 1956. Toisen maailmansodan jälkeen Puna-armeija vei Pergamonin alttarin osat sotasaaliina Leningradiin. Se kuitenkin palautettiin hyvän tahdon eleenä Itä-Saksaan vuonna 1958.


title: Petri Aaltonen

text: Petri Aaltonen (s. 31. toukokuuta 1970 Tampere) on suomalainen entinen ammattilaisjääkiekkoilija. Hän edusti urallaan SM-liigassa Hifkiä ja Tapparaa sekä Yhdysvalloissa Waco Wizardseja (WPHL), Pensacola Ice Pilotseja (ECHL) ja Odessa Jackalopeseja (WPHL). Quebec Nordiques varasi Aaltoseen NHL:ään vuonna 1988, mutta ei koskaan hyödyntänyt varausta.


title: Hawkins Island

text: Hawkins Island on saari Alaskan osavaltiossa Yhdysvalloissa. Se sijaitsee Alaskanlahden pohjois-osassa ja on yksi Prince William Soundin Alaskanlahdesta erottavista saarista. Saari rajoittuu pohjoisessa ja lännessä Prince William Soundiin ja etelässä ja idässä Orcan salmeen, jonka toisella puolella sijaitse Cordovan kaupunki. Saaren pinta-ala on 176.338 km² ja siellä oli vuoden 2000 väestönlaskennan mukaan yhteensä neljä vakituista asukasta.


title: Viron vallankaappausyritys 1924

text: Viron vallankaappausyritys 1924 oli virolaisten kommunistien vallankaappausyritys 1. joulukuuta 1924. Vallankaappausta yrittäneet kuitenkin kukistettiin muutama tunti vallankaappausyrityksen alkamisen jälkeen. Vallankaappausyritys vaikutti Viron politiikkaan voimakkaasti ja se yhdisti ennen hajanaisen sisäpolitiikan. 23 kapinallista kuoli vallankaappauksen aikana ja 155 sai myöhemmin pidetyissä oikeudenkäynneissä kuolemantuomion. Kapinalliset surmasivat 21 henkeä, joiden mukana oli yksi Viron hallituksen ministeri.


title: Viron vallankaappausyritys 1924

text: Viron kommunistinen puolue perustettiin Tallinnassa marraskuussa 1920. Se oli näennäisen itsenäinen, mutta toimi todellisuudessa kominternin ja Neuvostoliiton alaisuudessa. Puolue ei hyväksynyt Viron itsenäisyyttä, vaan sen päämääränä oli proletaarin vallankumous ja Viron liittäminen Neuvosto-Venäjään. Vuoden 1920 riigikogun vaaleissa puolue sai viisi edustajaa. Vuoden 1923 vaaleissa sillä oli jo 10 paikkaa työväen yhteisrintaman nimissä. Virannomaiset lakkauttivat monia kommunistien järjestöjä ja aloittivat laajoja oikeudenkäyntejä heitä vastaan. Viktor Kingissepp teloitettiin maanpetoksesta vuonna 1922 ja kommunistisen puolueen keskuskomitean jäsen Jaan Kreuks sai seuraavana vuonna surmansa laukaustenvahdossa poliisin kanssa. Vuoden 1924 marraskuussa 115 kommunistia sai ankarat vankilatuomiot niin sanotussa 149:n jutussa. Lisäksi ammattiyhdistysliikkeessä toiminut Jaan Tomp tuomittiin kuolemaan.


title: Viron vallankaappausyritys 1924

text: Vallankaappausyritys alkoi Tallinnassa 1. joulukuuta 1924. Neuvostoliitto tuki hanketta aktiivisesti ja sieltä saatiin salakuljetettua sekä kaappauksessa käytetyt aseet, että kaappausta johtanut Jaan Anvelt. Lisäksi Neuvostoliitto oli keskittänyt joukkojaan Narvan ja Pihkovan taakse. Vallankaappaussuunnitelman mukaan kommunistien piti ottaa haltuunsa poliisiasemat, hallituksen virastot, puhelinkeskukset, lennätinasemat, rautatieasemat ja kasarmit kaikissa Viron tärkeimmistä kaupungeista. Näiden valtaamisen jälkeen perustettaisiin Neuvosto-Viron hallitus, joka pyytäisi puna-armeijalta apua jotta se voisi näin miehittää maan. Operaatio saatiin kuitenkin käyntiin vain Tallinnassa, jossa 350 kapinallista yritti ottaa haltuunsa strategisia kohteita. Tallinnassa vallankaappaajat ottivat haltuunsa Baltian aseman, postin, lennätinaseman, Toompean linnan, kasarmit ja lentokentän. Vallankaappaajat toivoivat Tallinnassa syntyvän yleislakon, mutta näin ei tapahtunutkaan. Viron hallitus julisti maahan sotatilan ja kukisti vallankaappausyrityksen muutamassa tunnissa. 23 kapinallista kuoli kaappauksen aikana ja 155 myöhemmin langetettujen kuolemantuomioiden johdosta. Kapinalliset murhasivat 21 henkilöä vallankaappauksen aikana.


title: Viron vallankaappausyritys 1924

text: Pari viikkoa vallankaappausyrityksen jälkeen riigikogu nimitti laajan hallituksen, johon kuuluivat agraarit, kansanpuolue, kristillinen kansanpuolue, työ-puolue ja sosiaalidemokraatit. Pääministeriksi nousi Jüri Jaakson. Hallitus päätti lisärahasta maanpuolustukseen. Lisäksi perustettiin uudelleen aiemmin lakkautettu suojeluskuntajärjestö Kaitseliit. Kansallisten vähemmistöjen tuen takaamiseksi vuonna 1925 säädettiin laki vähemmistöjen kulttuuri-itsehallinnosta. Kommunistien toiminta kiellettiin niin sanotulla valtiojärjestyksen lailla. Kommunistit jatkoivat kuitenkin poliittista toimintaansa peitepuolueiden kautta.


title: Yvon Petra

text: Yvon Petra (s. 8. maaliskuuta 1916 Cholon, Vietnam – 12. syyskuuta 1984) oli ranskalainen tennispelaaja.


title: Yvon Petra

text: Hän voitti Wimbledonin tennisturnauksen kaksinpelin vuonna 1946. Finaalissa hän voitti Geoff Brownin viisieräisessä kamppailussa. Ranskan avointen nelinpelin hän voitti vuosina 1938 ja 1946. Ranskan avointen sekanelinpelin voiton hän otti vuonna 1937.


title: Bobby Riggs

text: Bobby Riggs (s. 25. helmikuuta 1918 Los Angeles – 25. lokakuuta 1995 Encinitas) oli yhdysvaltalainen tennispelaaja.


title: Bobby Riggs

text: Riggs voitti Wimbledonin tennisturnauksen kaksinpelin, nelinpelin ja sekanelinpelin vuonna 1939. Yhdysvaltain avointen kaksinpelin hän voitti vuosina 1939 ja 1941 sekä sekanelinpelin vuonna 1940.


title: Bobby Riggs

text: Riggs valittiin International Tennis Hall of Fameen vuonna 1967.


title: Bobby Riggs

text: Sovinistiksi tunnustautunut Riggs hävisi itseään parikymmentä vuotta nuoremmalle Billie Jean Kingille kuuluisan ottelun vuonna 1973 rehenneltyään, ettei nainen voita häntä tenniksessä. Ottelusta on tehty palkittu televisioelokuva "When Billie Beat Bobby" 2001, jonka pääosia näyttelevät Holly Hunter ja Ron Silver. Dokumentissa "Battle of the Sexes" (2017) on ottelusta jaksoja.


title: Luettelo New Jerseyn kuvernööreistä

text: Luettelo New Jerseyn kuvernööreistä käsittää Yhdysvaltojen osavaltion New Jerseyn kuvernöörit. New Jerseyn kuvernööri on New Jerseyn hallinnon päämies ja asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus New Jerseyn uusiin lakiesityksiin.


title: Luettelo New Jerseyn kuvernööreistä

text: New Jerseyn kuvernöörin on oltava vähintään olla vähintään 30-vuotias, Yhdysvaltain kansalainen 20 vuoden ajan sekä asunut New Jerseyssä viimeiset seitsemän vuotta (viimeksi mainittua voidaan tehdä poikkeuksia esimerkiksi osavaltion ulkopuolella sijainneen korkean poliittisen viran takia).


title: Luettelo New Jerseyn kuvernööreistä

text: New Jersey kuului Iso-Britannian siirtomaihin 1664–1776. Myös tänä aikana New Jerseyllä (sekä siihen ajoittain liitettyinä olleilla alueilla, kuten New Yorkilla) oli kuvernööriä vastaava toimeenpanovallan haltija. Näitä toimeenpanovallan haltijoita ei ole kuitenkaan lueteltu alla olevassa luettelossa.


title: Pijp

text: Pijp () on vedenalainen tulivuori Beringinmeressä, Venäjän Kamtšatkan niemimaan edustalla, noin 335 kilometriä rannikosta itään. Vuori käsittää kolme keilaa, jotka kohoavat noin 2 500 metrin syvyydestä merenpohjasta. Näistä eteläisimmän ja pohjoisimman kraatterit ovat 500 ja 300 metrin levyiset. Huiput nousevat 353 ja 447 metrin syvyyteen. Niiden välinen satulaharjanne on 820 metrin syvyydessä.


title: Pijp

text: Tulivuoren viimeinen varsinainen purkaus lienee tapahtunut noin 7 000 vuotta sitten. Nykyisin kraatterien mustista savuttajista tapahtuu voimakkaita kaasupurkauksia.


title: Pijp

text: Nimensä tulivuori on saanut neuvostovulkanologi Boris Pijpin (1906–1966) mukaan.


title: Daniela Jordanova

text: Daniela Ljubenova Jordanova (; s. 8. maaliskuuta 1976 Slivnitsa) on bulgarialainen yleisurheilija, joka kilpailee keski- ja pitkien matkojen juoksussa. Hän edustaa seuratasolla Tšerno More Atletik -seuraa. Jordanova on voittanut 1 500 metrillä pronssia MM-kisoissa 2007, sisäratojen MM-kisoissa 2008 ja EM-kisoissa 2006. Hän on osallistunut olympialaisiin kahdesti, vuosina 2000 ja 2004. Jordanova sijoittui kymmenenneksi 5 000 metrillä Sydneyn kisoissa ja oli viides 1 500 metrin matkalla Ateenassa 2004.


title: Daniela Jordanova

text: Jordanova jäi kiinni testosteronin käytöstä vuonna 2008 ja kärsi kahden vuoden kilpailukiellon. Hän pitää hallussaan maansa ennätystä 5 000 ja 10 000 metrin matkoilla.


title: Daniela Jordanova

text: "Lähde: IAAF"


title: 755 Quintilla

text: 755 Quintilla on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. H. Metcalf vuonna 1908. Quintilla oli ensimmäinen pikkuplaneetta, joka sai Q-kirjaimella alkavan nimen. Ennen nimeämistään asteroidi tunnettiin tunnuksella 1908 CZ. Quintilla on noin 36 kilometrin läpimittainen ja sen pyörähdysaika on noin 4,6 tuntia.


title: Georgia Gibbs

text: Georgia Gibbs (oik. Frieda Lipschitz, 17. elokuuta 1919 Worcester, Massachusetts – 9. joulukuuta 2006 New York, New York) oli yhdysvaltalainen laulaja. Hän oli ensimmäisiä Rhythm and blues -kappaleita esittäneitä valkoihoisia laulajia.


title: Georgia Gibbs

text: Gibbsin esittämistä kappaleista kaikkiaan 15 nousi top 40 -listalle. Kultaa myivät levytykset kappaleista "Kiss of Fire" (1952), "Tweedle Dee" (1954) "Dance With Me Henry" (1955). Gibbs on saanut tähden Hollywood Walk of Famelle.


title: Arent Passer

text: Arent Passer (1560 Haag – 1637 Tallinna) oli hollantilainen kuvanveistäjä, arkkitehti ja taiteilija, joka teki uraa Ruotsin hallitsemassa Virossa. Hänen tunnetuimpia töitään ovat Pontus de la Gardien ja tämän puolison muistomerkki Tallinnan tuomiokirkossa. Aren Passer kuoli vuonna 1637 ja hänet haudattiin Olevisten kirkkoon.


title: Arent Passer

text: Arent Passer syntyi Haagissa vuonna 1560. Hän saapui Tallinnaan Juhana III:n suosituksesta ruotsalaisten vallanpitäjien palvelukseen vuonna 1589. Hänen ensimmäinen työnsä kaupungissa oli Pontus de la Gardien ja tämän vaimon Sofia Gyllenhielmin hautamonumentti, joka valmistui vuonna 1695. Tämän jälkeen hän johti Tallinnan Mustapäiden talon päädyn ja portaalin uudistamista, mikä saatiin loppuun vuonna 1597. Hanke aloitettiin Ruotsin kuninkaan Sigismundin vierailua varten, jota ei kuitenkaan lopulta koskaan järjestetty. Vuosina 1602–1604 Passer teki töitä Tallinnan kaupunginrakennusmestarina, mutta teki töitä myös Uppsalan ja Turun rikkaille kauppiaille ja aatelisille. Kuningas Sigismund kehotti häntä muuttamaan Tukholmaan, mutta Passer ei tähän suostunut. Arent Passer kuoli Tallinnassa vuonna 1637 ja hänet haudattiin Olevisten kirkkoon. Hänen poikansa Dionysius Passer jatkoi isänsä jalanjäljillä rakentaen myös barokkityylisiä rakennuksia.


title: Ron Hainsey

text: Ronald ”Ron” Hainsey (s. 24. maaliskuuta 1981 Bolton, Connecticut, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Toronto Maple Leafsia.


title: Mahjoub Haïda

text: El-Mahjoub Haïda (; s. 1. heinäkuuta 1970) on marokkolainen entinen yleisurheilija, joka kilpaili keskimatkojen juoksussa. Hän voitti 800 metrillä hopeaa sisäratojen MM-kisoissa 1997, kultaa Välimeren kilpailuissa 1993 ja pronssia Afrikan-mestaruuskilpailuissa 1992. Haïda osallistui olympialaisiin kahdesti, vuosina 1992 ja 2000. Hän oli molemmilla kerroilla mukana 800 metrin matkalla, mutta ei selviytynyt finaaliin.


title: Mahjoub Haïda

text: Haïda juoksi maailman kauden nopeimman ajan 1 000 metrillä vuosina 1995 ja 1998.


title: Mahjoub Haïda

text: "Lähde: IAAF"


title: Scum of the Earth

text: Scum of the Earth on vuonna 2003 perustettu metalliyhtye. Se sai alkunsa, kun Rob Zombie siirsi musiikkiuransa hetkeksi sivuun ja keskittyi kirjoittamiseen ja elokuvien ohjaamiseen. Tällä ajalla Mike Riggs ja John Tempesta perustivat Scum of the Earthin. He ovat julkaisseet kaksi studioalbumia.


title: Scum of the Earth

text: Bändin nimeen saattoi vaikuttaa Rob Zombien samanniminen kappale "Scum of the Earth", joka julkaistiin 2000-luvulla. Mitä luultavimmin siihen vaikutti kuitenkin samanniminen elokuva.


title: Valloittavat viikingit

text: Valloittavat viikingit on Aku Ankan Aikakoneen 12. osa. Se ilmestyi Suomessa vuonna 2010 lokakuussa. Siinä on 286 sivua ja yhdeksän tarinaa, joista neljä julkaistiin Suomessa ensimmäistä kertaa. Kannessa Roope Ankka ja Aku Ankka poseeraavat viikinkiasuissa viikinkilaivan kannella.


title: Bob Foster

text: Bob Foster (27. huhtikuuta 1938 Borger, Texas – 21. marraskuuta 2015 Albuquerque) oli yhdysvaltalainen nyrkkeilijä. Ammattilaisurallaan hän otteli 65 ottelua, joista voitti 56 (niistä 46 tyrmäyksellä) ja hävisi kahdeksan (niistä kuusi tyrmäyksellä). Yksi ottelu tuomittiin tasapeliksi.


title: Bob Foster

text: Bob Foster voitti raskaan keskisarjan maailmanmestaruuden vuonna 1968. Hän otteli myös kaksi kertaa raskaansarjan maailmanmestaruudesta ensin Joe Frazieriä vuonna 1970 ja sitten Muhammad Alia vastaan vuonna 1972.


title: Bob Foster

text: Foster oli aikanaan kaikkien aikojen pisin raskaan keskisarjan maailmanmestari. Hänellä oli hoikka vartalo ja pitkät käsivarret.


title: Bob Foster

text: Oman aktiiviuransa jälkeen Foster valmensi joitakin nyrkkeilijöitä, myös omaa poikaansa.


title: Jari Suorsa

text:
Jari "Jarru" Suorsa (s. 27. tammikuuta 1976 Kuusankoski) on suomalais-itävaltalainen entinen jääkiekkoilija ja nykyinen jääkiekkotuomari. Hän tuli SM-liigaan päätuomariksi kaudelle 2014–2015. Pelaajaurallaan Suorsa oli melko fyysinen voimahyökkääjä, joka osasi tarvittessa myös tapella. Hän on pelannut urallaan Suomen ja Itävallan lisäksi myös Pohjois-Amerikassa, Englannissa, Tanskassa, Saksassa ja Italiassa.
Suorsa on KooKoon kasvatti. Edustusjoukkueen silloinen valmentaja Anatoli Bogdanov kutsui 17-vuotiaan Suorsan miesten peleihin kaudella 1993–1994, jolloin hän pelasi I-divisioonan runkosarjassa 27 ottelua tehoin 1+8=9. Seuraavalla kaudella 1994–1995 Suorsa teki 41 ottelussa tehot 10+9=19. Hän kuitenkin keräsi suhteellisen isot 91 jäähyminuuttia.


title: Jari Suorsa

text: Kolmannella kaudellaan 1995–1996 Suorsa pelasi värikkään syyskauden KooKoossa. Hän teki I-divisioonauransa parhaat tehot 11+15=26, vaikka Suorsa pelasi vain 26 ottelua. Hän keräsi 99 jäähyminuuttia ja sai useassa ottelussa suihkukomennuksia. Suorsa ei ollut pidetty pelaaja varsinkaan Lappeenrannassa. Hän tappeli SaiPan Veli-Pekka Nutikkaa vastaan ja repi tältä silmäkulman auki. Eräässä toisessa SaiPa-ottelussa Suorsa mursi Jonas Hemmingin käden lyömällä siihen mailalla, jonka jälkeen hän lensi suihkuun. Muutamat SaiPan pelaajat uhosivat Suorsalle kostoa julkisestikin, mutta hän siirtyi SM-liigaan kesken kauden. KooKoossa ihastuttanut ja vihastuttanut Suorsa kiinnosti useita SM-liigaseuroja. 8. joulukuuta 1995 "Kouvolan Sanomat" uutisoivat:


title: Jari Suorsa

text:
Tiettävästi Tappara ei ollut kiinnostunut Suorsasta, mutta hän siirtyi kuitenkin Tampereelle, kun Ilves antoi Suorsalle näytönpaikan. Hän pelasi joulutauolla harjoitusottelun venäläisjoukkue Torpedo Nižni Novgorodia vastaan, jossa Suorsa vakuutti Ilveksen valmennusjohdon. Hän kävi Lahdessa armeijan loppuun ja pelasi kävätkaudella kaikki Ilveksen ottelut. Suorsa teki 19 runkosarjaottelussa tehot 1+1=2 ja hän jäi kolmessa playoff-ottelussa ilman tehopisteitä. Kaudella 1996–1997 Suorsa pelasi lähinnä Ilveksen nelosketjussa ja jäi vähälle vastuulle. Hän teki 29 runkosarjaottelussa yhden syöttöpisteen ja samat tehot Suorsa teki myös kevään 1997 kahdeksassa playoff-ottelussa. Hän edusti kauden aikana myös Ilveksen A-nuoria, joita isossa roolissa pelannut Suorsa oli auttamassa A-nuorten SM-liigan karsinnoissa keväällä 1997. Kauden 1997–1998 hän aloitti "Isojen miesten ketjussa" Riku Niemelän ja Hannu Mattilan kanssa, mutta Suorsan peliaika jäi taas lopulta vähäiseksi ja hän teki 22 runkosarjaottelussa tehot 1+1=2. Siirtorajan kynnyksellä helmikuussa 1998 Suorsa siirtyi I-divisioonaan ja Kokkolan Hermekseen. Hän pelasi SM-liigassa yhteensä 73 runkosarjaottelua tehoin 2+4=6. Jäähyminuutteja tuli 58.
Suorsa siirtyi kaudeksi 1998–1999 Pohjois-Amerikkaan ja WCHL-joukkue Fresno Falconsin riveihin. Hän keräsi siellä runkosarjassa tehot 13+16=29. Suorsa keräsi hurjat 149 jäähyminuuttia, mutta ne riittivät vain Falconsin sisäisen jäähypörssin kolmanteen sijaan. Suorsa palasi kaudeksi 1999–2000 Eurooppaan. Hän haki aluksi pelipaikkaa HIFK:sta ja Ilveksestäkin. Ilves teki hänelle sopimustarjouksen, mutta Suorsa ei tyytynyt joukkueen tarjoamaan palkkaan ja hän siirtyi itävaltalaisen EK Zell am Seen joukkueeseen. Hänet houkutteli joukkueeseen Timo Sutinen, joka kertoi yhden ulkomaalaispelaajan olleen sairastuvalla. Suorsa siirtyi Zell am Seehen try-outille, sai sopimuksen ja hän teki 29 runkosarjottelussa tehot 31+33=64. Suorsa oli joukkueen kolmanneksi paras pistemies Ryan Fosterin ja Walter Putnikin jälkeen. Hänen hyvään kauteensa sisältyi myös vaimon tapaaminen Zell am Seessä.


title: Jari Suorsa

text:
Itävallasta Suorsan matka jatkui kaudeksi 2000–2001 englantilaiseen Newcastle Jestersiin, jossa hän oli tehoilla 14+14=28 joukkueen neljänneksi paras pistemies. Sen jälkeen Suorsa siirtyi kaudeksi 2001–2002 Tanskaan ja Vojens IK:hon. Hän loukkasi ennen kauden alkua nilkkansa, jonka takia Suorsan runkosarja jäi 39 ottelun mittaiseksi. Hän teki kuitenkin suhteellisen hyvät tehot 16+16=32, joilla Suorsa oli Vojensin kolmanneksi paras pistemies Dean Fedorchukin ja Jonas Vesterlundin jälkeen. Suorsa oli 125 minuutillaan jäähypörssin kolmas. Hän yritti päästä syksyllä 2002 opiskelemaan Kuusankoskelle ja samalla palata KooKoon joukkueeseen. Suorsalle ei kuitenkaan ollut käyttöä joukkueessa ja hän haki pelituntumaa anjalankoskelaisesta Suomi-sarjajoukkue AaKoosta. Suorsa ei kuitenkaan ollut kauan joukkueen mukana, kun hän siirtyi pelaamaan Saksan toiseksi korkeimmalla sarjatasolla 2. Bundesligassa pelaavaan Eisbären Regensburgiin. Suorsaa tarvittiin paikkaamaan avainpelaaja Marc Woolf. Hän pelasi joukkueessa 22 ottelua piste per peli -tahdilla ja teki niissä tehot 15+7=22.
Suorsa palasi kaudeksi 2003–2004 vaimonsa kotimaahan Itävaltaan ja siirtyi Erste Bank Eishockey Ligassa pelaavaan Vienna Capitalsiin. Hän hankki siellä pelatessaan myös Itävallan kansalaisuuden. Suorsa teki Capitalsissa ensimmäisellä kaudellaan tehot 12+17=29, joilla hän oli joukkueen toiseksi paras pistemies Mike Craigin jälkeen. Suorsan toinen kausi 2004–2005 päättyi Itävallan mestaruuteen. Kauden 2006–2007 hän pelasi Graz 99ersissä. Suorsa on syksystä 2003 alkaen pelannut jokaisen kauden Itävallassa lukuun ottamatta kautta 2007–2008 jonka hän pelasi Italiassa. Suorsa aloitti kyseisen kauden Italian toiseksi korkeimmalla sarjatasolla Serie A2:ssa HC Meranon joukkueessa, jossa hän teki 23 ottelussa tehot 19+15=34. Suorsa oli tämän joukkueen paras pistemies ja maalintekijä. Kauden lopulla hän siirtyi pääsarjaan Serie A:han ja SG Cortinan joukkueeseen. Suorsa teki karsintakierroksella kahdeksassa ottelussa tehot 4+10=14, joilla hän voitti Cortinan sisäisen pistepörssin Mike Souzan kanssa.


title: Jari Suorsa

text: Kaudeksi 2008–2009 Suorsa palasi Itävaltaan ja EK Zell am Seen joukkueeseen maan toiseksi korkeimmalle sarjatasolle Österreichische Nationalligaan. Hän oli tehoilla 13+22=35 joukkueen sisäisen pistepörssin voittaja ja sijoittui runkosarjan pistepörssissä yhdeksänneksi EHC Bregenzerwaldin David Wechselbergerin kanssa. Suorsa oli myös kevään 2009 pudotuspeleissä Zell am Seen paras pistemies tehoilla 6+4=10. Kaudella 2009–2010 hän teki aiempaa paremmat tehot 21+26=47, mutta Suorsa sijoittui pistepörssissä neljänneksitoista. Hän oli Zell am Seen paras maalintekijä ja kolmanneksi paras pistemies Stefan Wiedmaierin ja Chad Swartzentruberin jälkeen.


title: Jari Suorsa

text:
Elokuussa 2010 Suorsa teki Zell am Seen kanssa vuoden mittaisen jatkosopimuksen.
Suorsa pelasi alle 18-vuotiaiden EM-kilpailuissa vuonna 1994.


title: Yhdistetyn maailmancup 2010–2011

text: Yhdistetyn maailmancup 2010–2011 alkoi 26. marraskuuta 2010 Kuusamossa ja päättyi 12. maaliskuuta 2011 Lahdessa. Kauden aikana järjestettiin 13 henkilökohtaista kilpailua sekä yksi joukkuekilpailu.


title: Judgment Day: In Your House

text: Judgment Day: In Your House oli showpaini pay-per-view (PPV) tapahtuma, minkä järjesti World Wrestling Federation 18. lokakuuta, 1998 Rosemont Horizonilla Rosemontissa, Illinoisissa. Se oli ensimmäinen Judgment Day, mutta 25. In Your House -tapahtuma. Kun In Your House nimen käyttö lopetettiin, Judgment Daystä tuli yksi WWF/E:n vuosittaisista PPV tapahtumista.


title: Judgment Day: In Your House

text: päättyi ristiriitaisesti, kun The Undertaker ja Kane selättivät WWF mestarin Steve Austinin. Tämän seurauksena, Vince McMahon joutui hyllyttämään tittelin. Seuraavana iltana RAW'ssa, Vince julkaisi uuden WWF -mestaruusvyön (Austinilla oli ollut oma personalisoitu versio vyöstä, Smoking Skull vyö, Fully Loadedista asti) seremoniassa ja aikoi julistaa uuden mestarin. The Undertakerin ja Kanen tultua kehään, Austin ajoi kehän ulkopuolelle jäänhoitokoneella ja hyökkäsi Vincen kimppuun, kunnes hänet pidätettiin ja vietiin ulos areenalta. Katkon jälkeen McMahon jatkoi seremoniaa ja muistutti veljeksiä, että osa sopimusta oli, että he saisivat mestaruuden vastapalveluksena, jos he puolustavat häntä Austinilta. Koska Austin oli käynyt Vinceen kiinni jo kolmesti, McMahon perui sopimuksen ja ilmoitti, että Undertaker ja Kane kohtaisivat seuraavassa PPV:ssä hyllytetystä mestaruudesta. McMahon lisäsi tähän vielä, että Austin olisi spesiaali tuomari ottelussa. RAW'ssa, Austin kertoi yleisölle, että miehen, jonka käden hän nostaa ottelun loputtua oli hänen omansa. McMahon uhkasi Austinia, että hän saisi potkut, jos uutta mestaria julistettaisi tapahtumassa.


title: Judgment Day: In Your House

text: The Undertakerin ja Kanen passitettua Vince McMahon sairaalaan, hän palasi töihin ja pian hän riisui Triple H:n WWE Intercontinental -mestaruudesta loukkaantumisen vuoksi 9. lokakuuta, 1998. Seuraavalla viikolla RAW'ssa, järjestettiin nopea turanus, missä nähtiin, kun Ken Shamrock julistettiin uudeksi Intercontinental mestariksi voittamalla finaalissa X-Pac.


title: Floorball League

text: Floorball League on suomalaisen Prodigium Game Studiosin kehittämä salibandyaiheinen urheilupeli, joka julkaistiin Microsoft Windowsille 3. joulukuuta 2010. Se on maailman toinen salibandyaiheinen peli; ensimmäinen oli ruotsalaisten vuonna 1996 julkaisema "MER Innebandy."


title: Floorball League

text: Peli kehitettiin yhteistyössä Kansainvälisen Salibandyliiton, Suomen Salibandyliiton ja Suomen Salibandyliigan kanssa. Pelissä ovat mukana viralliset turnausmuodot ja pelaajat Suomen Salibandyliigasta sekä maailmanmestaruuskisoista. Peli on julkaistu ainoastaan PC:lle, mutta pelin kehittäjän mukaan konsoliversiot julkaistaan myöhemmin, mikäli peli herättää riittävää kiinnostusta. Pelin kannessa ovat Ruotsin ja Suomen maajoukkuepaidassa Magnus Svensson ja Tero Tiitu.


title: Floorball League

text: Floorball League sisältää kuusi eri pelimuotoa, jotka ovat:Floorball Leaguen ensimmäinen demoversio ("FBL Training Session Demo") julkaistiin 31. tammikuuta 2010. Siinä pelaaja sai hyökätä tekoälyohjattua maalivahtia vastaan.


title: Floorball League

text: Toinen demoversio ("FBL Gameplay Demo") julkaistiin 31. heinäkuuta 2010, ja se sisälsi yhden erän kestäneen ottelun tekoälypelaajaa vastaan. Viimeinen demoversio ("FBL Demo") julkaistiin 24. marraskuuta 2010.


title: Algerine

text: Algerine voi tarkoittaa, joko


title: Valmet PIK-23 Towmaster

text: Valmet PIK-23 Towmaster eli Suhinu (Superhinauskone) on suomalainen kaksipaikkainen purjelentokoneiden hinauslentokone, joka on täysin komposiittirakenteinen. Sen ensilento tehtiin 22. maaliskuuta 1982.


title: Valmet PIK-23 Towmaster

text: TKK ja PIK päätyivät 1960- ja 1970-luvuilla siihen, että lentokoneiden tulisi jatkossa olla komposiittirakenteisia. PIK-20-purjelentokone oli osa tätä kehitystä. PIK-23:n suunnittelu alkoi yrityksestä jatkokehittää 1970-luvun alussa käyttöön tullutta PIK-19 Muhinua ("Muovihinauskone"), mutta lopulta päädyttiin kehittämään uusi kone alusta alkaen. Valmet Lentokoneteollisuus osallistui hankkeeseen päästääkseen perehtymään lujitemuovirakenteisiin. Koneesta toivottiin saatavan myyntikelpoinen tuote pienellä rahalla, ja Valmet markkinoi konetta intensiivisesti 1980-luvun alussa. Tilauksia ei saatu, koska hinauskonemarkkina oli saturoitunut. Pohdittiin voisiko konetta myydä harrasterakentajille rakennussarjoina, mutta tämäkään ei toteutunut.


title: Valmet PIK-23 Towmaster

text: Vain kaksi prototyyppiä valmistettiin, toinen tehtiin Valmetilla ja toinen TKK:lla. Mikko Järvi lensi OH-TOW:lla ensi kerran 22.3.1982. Kone on edelleen PIK:n käytössä, ja hinaa kesäisin purjekoneita Räyskälässä. Toinen kone, OH-TUG, lensi vuonna 1983. Se tuhoutui lento-onnettomuudessa Kiikalassa kesällä 1991, jolloin ohjaaja kuoli. Kone kuitenkin rakennettiin uudestaan vuoteen 1995 mennessä ja lentää Etelä-Pohjanmaalla.


title: Alisma

text: Alisma tarkoittaa muun muassa seuraavia:


title: Murata

text:
Murata-kivääri on Japanissa vuodesta 1880 vuoteen 1898 valmistettu kerrasti laukeava ase. Murataa käytettiin ensimmäisessä Kiinan–Japanin Sodassa, boksarikapinassa ja Venäjän–Japanin sodassa.
Tämän kiväärin korvasi vuonna 1898 Arisaka-kivääri, joka käytti mm. savutonta ruutia ja tuki viiden patruunan makasiinia.


title: Violeta Szekely

text:
Violeta Beclea-Szekely (s. 26. maaliskuuta 1965 Dohestii Mari) on romanialainen entinen yleisurheilija ja olympiamitalisti, joka kilpaili keskimatkojen juoksussa. Hän voitti hopeaa 1 500 metrillä Sydneyn olympialaisissa 2000, MM-kisoissa 2001 sekä sisäratojen MM-kisoissa vuosina 1993, 1999 ja 2001. Szekely voitti samalla matkalla myös kolme mitalia sisäratojen EM-kisoissa. Hänen ehkä suurin saavutuksensa 800 metrin matkalla on sisäratojen MM-kisoissa 1991.
Szekely oli kilpailukiellossa vuosina 1995–1998 jäätyään kiinni dopingista. Hän voitti yhteensä kuusi maansa mestaruutta vuosina 1990–1994.


title: Violeta Szekely

text: "Lähde: IAAF"


title: Amphion

text: Amphion tarkoittaa seuraavia asioita:


title: Keinulauta

text: Keinulauta on eräs keinutyyppi: yksinkertaisimmillaan se koostuu pitkästä, kapeasta laudasta, joka on tuettu keskeltä siten, että toisen pään laskeutuessa alas toinen nousee ilmaan. Keinulaudalla keinuttaessa laudan päissä istuvat keinujat ponnistavat vuorotellen vauhtia maasta nostaen siten oman laudanpäänsä ilmaan. Laudassa on yleensä myös kädensijat.


title: Keinulauta

text: Parhaiten keinulaudalla keinuminen onnistuu, mikäli keinu on tasapainossa eli keinujat ovat suunnilleen samanpainoisia. Lauta voidaan tasapainottaa myös siten, että painavampi keinuja siirtyy kohti laudan tukipistettä. Tämä muuttaa vipuvarren pituutta, jolloin keinujien momentit eli vääntövaikutukset tukipisteen suhteen saadaan tasapainottamaan toisensa. Keinulautaa käytetään usein esimerkkinä yksinkertaisissa fysikaalisissa laskutehtävissä.


title: Keinulauta

text: Pelkän hauskanpidon lisäksi keinulaudan liikettä voidaan hyödyntää esimerkiksi sähkön tuotannossa tai veden pumppaamisessa.


title: Keinulauta

text: Keinulautaa käytetään myös akrobatiassa: laudan päissä seisovat akrobaatit sinkauttavat vuorotellen toisensa ilmalentoon, jonka aikana he voivat tehdä voltteja ja muita temppuja.


title: Keinulauta

text: Agilityssa keinulauta on yksi kontaktiesteistä. Koiran on edettävä keinulautaa pitkin keskikohdan yli, jolloin toinen pää painuu maahan, ja jatkettava laudan päähän asti. Laudan päissä on kontaktipinnat, joita koiran tulee koskettaa tassuillaan.


title: Yleisradion kantanauha

text:
Yleisradion kantanauha on Yleisradion käyttöön tarkoitettu tallenne, jolle Yle on hankkinut pysyvät radiointioikeudet. Kantanauhoilla on tallenteita, joita ei ole ollut saatavilla kaupallisesti. Tosin jotkin nauhoitukset ovat päätyneet kaupallisille äänitteille esimerkkinä Matti Lehtisen laulama Olympiamarssi.
Äänitykseen kutsuttiin muusikot ja heille annettiin kappale, joka nauhoitettiin. Äänitteitä käytettiin aluksi kelanauhoilta, mutta ne siirrettiin myöhemmin digitaaliseen muotoon. Muusikot saivat nauhoituksesta kertakorvauksen ja Yleisradio sai luvan käyttää tallennetta. Nimitystä kantanauha käytetään edelleen Yleisradion omista äänitteistä, vaikka nykyään ne ovatkin digitaalisia äänitiedostoja.


title: Yleisradion kantanauha

text: Yleisradio aloitti konserttimusiikin kantanauhatuotannon 1960-luvun alussa, ja kevyen musiikin kantanauhatuotannon vuonna 1967. Vuoteen 1981 mennessä oli tuotettu vuosittain keskimäärin viisi tuntia kantanauhaohjelmistoa, joka jakaantui noin 90 vuosittaiseen kantanauhanimikkeeseen.


title: Yleisradion kantanauha

text:
Kantanauhatuotannon keskeisiä tavoitteita oli taiteellinen korkeatasoisuus ja keskittyminen niille musiikin alueille, joiden edustus oli vähäistä levytetyn musiikin tuotannossa. Näin Yleisradio halusi osaltaan laajentaa kotimaisen musiikin tarjontaa sekä konserttimusiikin että kevyen musiikin alueilla. Äänilevyteollisuuden ajauduttua 2000-luvulla vaikeuksiin Yleisradion kantanauhoja on päätynyt jatkuvasti uusille kaupallisille julkaisuille. Yleisradio kuitenkin säilyttää näissäkin tapauksissa kantanauhojen täyden käyttöoikeuden.
Kantanauhat on merkitty FONO-kantaan "Yleisradion äänite" -termillä, joten:


title: Mavis Hiltunen Biesanz

text: Mavis Hiltunen Biesanz (27. heinäkuuta 1919 Vermilion Lake Township, Minnesota, Yhdysvallat – 21. helmikuuta 2008 Escazú, Costa Rica) (syntyjään Helmi Mavis Hiltunen) oli amerikansuomalainen tietokirjailija ja antropologi. Hän kirjoitti miehensä John Biesanzin kanssa useita sosiologian ja antropologian yliopisto-oppikirjoja. Hänen muu kirjallinen tuotantonsa keskittyi Väli-Amerikan ihmisten elämän tutkimiseen, erityisesti Costa Ricaan. Hän asui Costa Ricassa vuodesta 1971 asti kuolemaansa 2008 saakka.


title: Mavis Hiltunen Biesanz

text: Helmi Mavis Hiltunen syntyi suomalaisten siirtolaisvanhempien lapsena Minnesotan osavaltiossa Yhdysvalloissa, jossa hän asui lapsuutensa Vermilion Lake Townshipissa, St. Louisin piirikunnan suomalaisyhteisössä. Mavisin isä Peter (alkujaan Pietari) oli kotoisin Utajärven Sanginkylästä. Mavisin äiti Hilja (o.s. Lempia) oli syntynyt Amerikassa. Äidinäiti oli kotoisin Iin Olhavankylästä, äidinisä Vaasasta.


title: Mavis Hiltunen Biesanz

text:
Vaikka hänen etunimensä oli Helmi, häntä kutsuttiin jo lapsuudessa Mavisiksi (amerikansuomeksi "Meivissi") – nimi Helmi kun ei soveltunut amerikkalaiseen ääntämykseen. Hän käytti peruskoulun aikana itsestään amerikkalaistettua nimeä Mavis Pearl Hiltunen.
Hän valmistui Embarrass High Schoolista vuonna 1936. Hän aloitti yliopisto-opintonsa Winona State Collegessa Winonassa, mutta siirtyi pian Iowan valtionyliopistoon. Hän valmistui sieltä kesällä 1940 summa cum laude arvosanalla ja Phi Beta Kappa -kunniamaininnalla. Opiskeluaikana hän rahoitti elämänsä siivoojana, lastenhoitajana, astianpesijänä ja tarjoilijana. Valmistumisvuonnaan hän meni naimisiin John Biesanzin (s. 24.8.1913, Winona, MN) kanssa. He elivät yhdessä Johnin kuolemaan 1995 asti. John oli sosiologian ja antropologian professori, joka opetti sosiologiaa uransa aikana muun muassa Tulanen, Pittsburghin ja Wayne Staten yliopistoissa.


title: Mavis Hiltunen Biesanz

text: Biesanz teki työuransa kirjailijana. Sen lisäksi hän on toiminut englannin opettajana. Hän kirjoitti yhteensä 12 kirjaa. Hänen päätuotantonsa oli sosiologian ja antropologian oppikirjat, joita on käytetty laajalti eri yliopistoissa. Hän myös haamukirjoitti osan miehensä nimellä julkaistuista kirjoista.


title: Mavis Hiltunen Biesanz

text: Heillä on kaksi poikaa, Richard ja Barry, sekä tytär Katja. Lapsenlapsia heillä on viisi ja lapsenlapsenlapsia kuusi. Richard on sosiologian professorina Corning Community Collegessa Corningissa, New Yorkissa. Barry on kansainvälisesti tunnustettu puualan käsityöläinen, jolla on oma yritys Biesanz Woodworks Costa Ricassa. Katja asuu Portlandissa, ja työskentelee nykytanssijana, koreografina ja terapeuttina.


title: Mavis Hiltunen Biesanz

text: Mavisin harrastuksiin kuului kirjakerhon (Women's Book Club) pitäminen ja Scrabblen pelaaminen. Hänet tunnettiin myös filantrooppina, ja hän auttoi monia nuoria saavuttamaan koulutukselliset unelmansa. Hän myös matkusti laajalti ympäri maailmaa ja toimi Democrats Abroad -järjestössä.


title: Mavis Hiltunen Biesanz

text: Costa Ricalla on ollut valtaisa merkitys Biesanzien elämässä ja kirjallisessa tuotannossa. Biesanzit kävivät ensimmäisen kerran Costa Ricassa vasta-avioutuneina vuonna 1942. John sai vuoden mittaisen vierailijaopettajan paikan Herediasta. Mavis oli tuolloin 22-vuotias. Matkanteko Costa Ricaan oli vaivalloista; lentoyhteyksiä oli niukasti, eikä Panamericana-valtatietä ollut vielä rakennettu. Costa Ricaan päästyään Mavis ja John alkoivat heti kirjoittaa ensimmäistä yhteistä kirjaansa. Tämä julkaistiin vuonna 1944 nimellä "Costa Rican Life". Pariskunnan kirjoitusyhteistyö oli alun perin Johnin idea. John piti esikuvanaan sosiologipariskunta Sidney ja Beatrice Webbiä, sekä Helen ja Robert Staughton Lyndiä.


title: Mavis Hiltunen Biesanz

text: Mavisin ja Johnin toinen väliamerikkalaista elämää kuvaava kirja "People of Panama" ilmestyi vuonna 1955.


title: Mavis Hiltunen Biesanz

text: Biesanzit muuttivat vuonna 1971 pysyvästi Costa Ricaan, jossa Mavis ja John asuivat kuolemaansa saakka. John kuoli vuonna 1995. Mavisin viimeinen Costa Ricasta kertova kirja "The Ticos: Culture and Social Change in Costa Rica" julkaistiin 1998. Tämän kirjan hän kirjoitti poikansa Richardin, ja tämän vaimon Karenin kanssa.


title: Julie Baumann

text: Julie Rocheleau-Baumann (s. 17. kesäkuuta 1964 Saint-Jérôme, Kanada) on sveitsiläinen entinen yleisurheilija, joka kilpaili pika-aitajuoksussa ja pikajuoksussa. Hän edusti Kanadaa, kunnes sai Sveitsin kansalaisuuden vuonna 1989. Baumann voitti 60 metrin aidoissa kultaa sisäratojen MM-kisoissa 1993 ajallaan 7,96 sekuntia. Hän osallistui olympialaisiin kahdesti, vuosina 1988 ja 1996. Baumann oli molemmilla kerroilla mukana 100 metrin aitajuoksussa, mutta kilpaili myös samalla matkalla ilman aitoja Soulin kisoissa 1988. Hänen paras olympiasijoituksensa oli kuudes tila 100 metrin aidoista vuodelta 1988.


title: Julie Baumann

text: Baumann voitti urallaan yhteensä kahdeksan Sveitsin-mestaruutta vuosina 1991–1997. Mestaruuksista kuusi tuli ulko- ja kaksi sisäradoilta.


title: George Anson

text: George Anson tarkoittaa useita samannimisiä henkilöitä:


title: Y-sukupolvi

text: Y-sukupolvi tarkoittaa Yhdysvalloissa ja Euroopassa 1980-luvun alun ja 1990-luvun puolivälin välillä syntynyttä sukupolvea. Nimitys on johdettu edellistä sukupolvea kuvaavasta X-sukupolvi-nimityksestä.


title: Y-sukupolvi

text: Samasta kohortista käytetään myös muun muassa nimityksiä nettisukupolvi ja millenniaalisukupolvi tai lyhemmin millenniaalit (< "millennium"; viitaten kolmannen vuosituhannen alkuun, jolloin sukupolvi tuli täysi-ikäiseksi).


title: Y-sukupolvi

text: Y-sukupolvelle sanotaan olevan ominaista vapaamielisyys ja kasvaminen uuden viestintätekniikan mukana. Sukupolvi kyseenalaistaa edellisen sukupolven (X-sukupolvi) elämänarvot ja on myötäkasvanut tietokoneiden kehityksen kanssa. Siinä missä X-sukupolvi ihasteli korvalappustereoiden läpimurtoa, Y on kiinnostunut matkapuhelimien, tietokoneiden ja elektroniikan mahdollisuuksista. Y-sukupolven edustajat toteuttavatkin suuren osan viestinnästään kansainvälisessä tietoverkossa. Pikaviestimet ovat kehittyneet kyseisen sukupolven tarpeisiin ja niitä sovelletaan aktiivisesti.


title: Y-sukupolvi

text: Pikaviestimien kehityksen yleistyttyä sukupolvi Y:n arvioidaan olevan lähes viikoittain tekemisissä vieraiden kielten ja kulttuurien kanssa, ja näin he kokevat elämänsä viitekehyksen maantieteellisesti huomattavasti laajemmin kuin aikaisemmat sukupolvet. Elämän viitekehyksen laajennuttua oman kotimaan ulkopuolelle sukupolven huomion keskittyminen samalla suppenee omaan itseen ja lähimpiin ihmisiin. Siinä kun vanhempi X-sukupolvi kokee yhteenkuuluvuuden tunnetta sukunsa ja isänmaansa kansalaisten kanssa, Y-sukupolvi on taas vahvasti perhe- ja yksilökeskeinen.


title: Y-sukupolvi

text: Y-sukupolvi kannattaa aiempia sukupolvia laajemmin liberaalia suhtautumista arvokysymyksiin, kuten samaa sukupuolta olevien avioliitto-oikeuteen ja kannabiksen laillistamiseen. Lisäksi Y-sukupolven edustajat kannattavat aiempaa vahvemmin markkinaliberalismia ja oikeistolaisia arvoja talouspolitiikassa.


title: Y-sukupolvi

text: Y-sukupolvi on varautunut niin ammatinvalinnan kuin avioliitonkin suhteen, ja kokee painostavina ja lamaannuttavina vanhemman X-sukupolven korkeat odotukset opiskelun ja työllistymisen suhteen. Tohtori Larry Nelson Brigham Youngin yliopistosta kuvaili ilmiötä: ""In prior generations, you get married and you start a career and you do that immediately. What young people today are seeing is that approach has led to divorces, to people unhappy with their careers ... The majority want to get married [...] they just want to do it right the first time, the same thing with their careers.""


title: Y-sukupolvi

text: Y-sukupolvi harrastaa runsaasti taidetta, josta musiikki laajoine lajityyppikirjoineen on suurimmassa suosiossa.


title: Y-sukupolvi

text: ""Me kaikki tunnemme niitä. Ne ovat noin 14–25-vuotiaita ja niillä on vartaloon kiinni kasvanut kännykkä ja korviin juurtunut iPod tai MP3. Niille netti on TV:tä tärkeämpi ja tekstiviestit keskeisin kommunikointitapa. Niille 8–16 työaika on epätyypillinen ja yhteiskunnan odotetaan elävän 24/7-elämää. Ne elävät globaalissa maailmassa, jossa tietotekniikka kaikkine herkkuineen on itsestäänselvyys."" (Ylen toimittaja Raili Löyttyniemi Opettaja.tv:ssä 2008)


title: Y-sukupolvi

text: Y-sukupolvi on syntynyt vuosien 1980–1995 välillä. Y-sukupolvi ei kasvaessaan kokenut sotia niin Suomessa kuin Yhdysvalloissakaan, mutta Suomessa he kokivat nuorina 1990-luvun alun laman, jonka myötä osa heistä saattoi syrjäytyä. Y-sukupolvi on kasvanut tietoteknisen kehityksen kanssa, ja heille internet on tärkeä osa viestintää.


title: Y-sukupolvi

text: Yhdysvaltain Y-sukupolvi varttui 1990-luvun vakaan taloustilanteen aikana, kun maan talous nousi huikeasti ja kulutus lähti nousuun. Suuren työn tehnyt vanhempi sukupolvi pystyi tarjoamaan lapsilleen vakaan, turvallisen lapsuuden sekä korkeakoulutuksen. Demokratian tuulet sekä vapaa kasvatus toivat lisää vapautta lapsille, ja perhemalli uudistui auktoriteettisuhteiden vapauduttua. Teknologia mahdollisti lisääntyvän mainonnan, jonka luomiin arvoihin uusi sukupolvi kasvoi kiinni. Vanhemmat sukupolvet säästivät rahaa, mutta Y-sukupolvi kuluttaa. Halukkuus hyväntekeväisyyteen sekä auttamiseen ovat tyypillisiä, silloin kun oma elämän koetaan olevan taloudellisesti kunnossa. Varakkuus on mahdollistanut suvaitsevuuden, yhdessä internetin kehittymisen, matkustamisen lisääntymisen sekä maapalloistumisen kanssa.


title: Y-sukupolvi

text: Y-sukupolvi alkoi tulla työelämään 2000-vuosikymmenellä. Vuoteen 2020 mennessä Y-sukupolvi muodostaa 50 prosenttia maailman työvoimasta. Y-sukupolven edustajien työ koostuu usein pätkätöistä.


title: Y-sukupolvi

text: Y-sukupolvessa ja heidän seuraajilleen raha ja ”koko elämän uhraaminen kasvottomien osakkeenomistajien rikastuttamiseen” eivät ole enää kaikkialla ensisijaisia.


title: Y-sukupolvi

text: Kansainvälisen "millennials at work" -kyselytutkimuksen (2008–2011) mukaan Y-sukupolvi kaipaa työltään eniten koulutus- ja kehittymismahdollisuuksia sekä joustavuutta; palkka ei heille ole etusijalla. Y-sukupolvi on myös valmis vaihtamaan työnantajaansa useasti työuransa aikana: vain 18 prosenttia heistä ilmoitti kyselytutkimuksessa aikovansa pysyä nykyisessä työtehtävässään pitkään. Y-sukupolvi vaatii työelämässä tasapainoa työn ja vapaa-ajan välillä.


title: Y-sukupolvi

text: Kirsi Pihan ja Liisa Poussan (2012) mukaan Y-sukupolvelle työssä viihtyminen ja työn mielekkyys on tärkeää, ja he arvostavat työssä kehittymistä. He arvostavat työpaikan yhteisöllisyyttä ja työnantajansa arvoja. Y-sukupolvi valitseekin työnantajansa usein tämän arvojen ja maineen perusteella.


title: Y-sukupolvi

text: Y-sukupolven uskotaan haastavan vanhat johtamisen mallit. Tiukka hierarkia ja käskyttäminen edustavat heille menneisyyttä, ja he vaativat johtajiaan tarjoamaan heille haasteita ja toisaalta selvästi määriteltyjä puitteita työlleen. Y-sukupolvi kaipaa työyhteisössään itsenäisyyttä, palautetta ja luottamusta. Y-sukupolven avoimuus sekä uudet ideat ja näkökulmat voivat joidenkin tutkijoiden mukaan kehittää työelämää terveeseen suuntaan.


title: Y-sukupolvi

text: Tietokoneiden aikakaudella kasvanut Y-sukupolvi osaa vaatia työnantajaltaan erinomaista tietoteknistä ympäristöä. Toisaalta heidän tietotekninen omavaltaisuutensa ja avoimuutensa voi aiheuttaa työnantajalle myös tietoturvariskejä.


title: Y-sukupolvi

text: Y-sukupolvi käyttää liikematkoillaan yhteisöllisiä viestimiä ahkerammin kuin vanhemmat sukupolvet. He myös suosivat sähköistä työviestintää verrattuna asioiden hoitamiseen puhelimitse tai kasvokkain, ja he pitävät teknologiaa tärkeänä työnsä tehokkuuden kannalta.


title: Y-sukupolvi

text: Y-sukupolvea kutsutaan myös diginatiiveiksi, sillä he ovat kasvaneet maailmassa, jossa tietotekniikka on itsestäänselvyys.


title: Y-sukupolvi

text: Y-sukupolvea on arvosteltu pinnalliseksi, kärsimättömäksi ja kykenemättömäksi sietämään epäonnistumisia.


title: Y-sukupolvi

text: Juha Siltala on sanonut, että puhe nuorison kunnottomuudesta liittyy kireään taloustilanteeseen. Ongelmallista on se, että aikuiset ja etenkin taloudellinen ja poliittinen yläluokka sotkivat asiat holtittomalla rahankäytöllä ja olivat piittaamattomia tekojensa seurauksista. Tämän jälkeen syytökset kohdistettiin nuoriin, jotka joutuvat kärsimään lama-aikojen seurauksista. Lama-ajan vaikeudet vaikuttivat voimakkaasti perheisiin. Nuorten aikuisten ongelmien taustalla on usein vanhempien toimeentulo- ja mielenterveysongelmat, joilla on taipumus periytyä seuraavalle sukupolvelle.


title: Anson

text: Anson tarkoittaa muun muassa seuraavia:


title: Agnes Samaria

text: Agnes Maryna Samaria (s. 11. elokuuta 1972 Otjiwarongo) on namibialainen entinen yleisurheilija, joka kilpaili keskimatkojen juoksussa. Hän voitti 800 metriltä pronssia Kansainyhteisön kisoissa 2002 ja hopeaa Afrikan kisoista 2007. Samaria voitti Afrikan-mestaruuskilpailuista yhteensä kolme mitalia, joista kaksi 800 metriltä ja yhden 1 500 metriltä. Hän osallistui olympialaisiin kahdesti, vuosina 2004 ja 2008. Samaria oli molemmilla kerroilla mukana 800 metrillä, mutta osallistui myös 1 500 metrin kilpailuun Pekingin kisoissa 2008. Hän ei kuitenkaan selviytynyt kertaakaan olympiafinaaliin.


title: Agnes Samaria

text: "Lähde: IAAF"


title: Aphis

text: Aphis voi viitata seuraaviin asioihin:


title: Archer

text: Archer tarkoittaa muun muassa seuraavia:


title: Kauppakatu (Jyväskylä)

text: Kauppakatu on Jyväskylän keskustassa sijaitseva katu, josta suuri osa on kävelykatua. Kauppakatu on Jyväskylän ainoa varsinainen liikekatu. Sen varrella sijaitsevat Jyväskylän suurimmat kauppakeskukset Forum, Torikeskus ja Jyväskeskus sekä tavaratalot Sokos ja Anttila. Myös pienemmät kauppakeskukset Kolmikulma ja Kauppakulma sijaitsevat kadun varrella. Kadun toisessa päässä sijaitsee Kirkkopuisto. Kadun keskiosassa sijaitsee kaupungin keskuspaikka "kompassi", jonka ympäristö on varsinkin jyväskyläläisten nuorten suosiossa.


title: Kauppakatu (Jyväskylä)

text: Kauppakatu muutettiin vuonna 1993 joukkoliikennekadusta kävelykaduksi. Kävelykatu laajeni vuosina 2011–2013 kahdelle Kauppakadun poikkikadulle: Asemakadulle vuonna 2011 ja Väinönkadulle vuonna 2013. Kadun palkituin elementti lienevät sen omaleimaiset valaisimet. Sateenkaaren värejä toistava valaisinrivistö tekee epäsuoralla valollaan kävelykadusta näyttävän ympäristön myös pimeän aikaan.


title: Kauppakatu (Jyväskylä)

text: Kauppakadulla järjestettiin suuri Neste Oil Ralli -tapahtuma vuosina 1994–2002. Jyväskylän Paviljongin valmistuttua tapahtuma siirtyi Lutakkoon.


title: Kauppakatu (Jyväskylä)

text: Kauppakatu on Jyväskylän ruutukaava-alueen kaduista ainoa, joka on edelleen alkuperäisellä nimellään. Kun Jyväskylän asemakaavaa ensimmäisen kerran vuonna 1899, sovittiin kaikkia pitkittäiskatuja jatkettaviksi Tourujokeen asti. Tonttien myynti aloitettiin vuonna 1900, ja myynti aloitettiin nykyisen Vapaudenkadun länsiosan varrelta. Kaava perustui ruutukaavaan, ja ruutukaavoitus oli menossa pois muodista, ja pian asemakaavaa muutettiin niin, että muita pitkittäiskatuja ei jatkettukaan suoraan länteen. Kauppakadun päätteeksi rakennettiin Camillo Sitten ajatusten mukainen aukio. Tämä aukio aiheutti, että liikealue ei voinutkaan luontevasti laajentua uudelle asemakaava-alueelle. Kauppakatu on yksi Suomen ensimmäisistä kävelykaduista. 440 metriä pitkän kävelykadun suunnittelu alkoi vuonna 1989 ja se rakennettiin vuosina 1994–1995. Kaikkiaan tehtiin 12 300 m uutta pinnoitetta ja kilometri putkistoa. Alueelle istutettiin 18 puuta ja asennettiin 34 uutta valaisinta. Kadun kustannukset olivat noin 9,4 miljoonaa markkaa eli noin 1,5 miljoonaa euroa. Työn tilaajana toimi kaupungin katu- ja puisto-osasto ja sen rakensi maanrakennusyksikkö. Suunnittelusta vastasi LT-konsultit.


title: Kauppakatu (Jyväskylä)

text: Kävelykadun alueesta noin 5 000 m on sulatettua. Sulatusjärjestelmä maksoi noin 220 000 euroa. Tämän kustannuksen maksoivat alueen kiinteistönomistajat. Lisäksi kiinteistönomistajat rakensivat noin 1 500 m katusulatusta omien tonttiensa alueille. Lämmönlähteenä sulatusjärjestelmässä käytetään kaukolämpöverkon paluukierrossa olevaa vettä. Sulatusjärjestelmän käyttökuluista kaupunki maksaa 40 prosenttia ja kiinteistönomistajat 60 prosenttia.


title: Kauppakatu (Jyväskylä)

text: Sulatusjärjestelmästä on saatu hyviä kokemuksia. Alueen talvikunnossapidon kustannukset ovat vähäiset, liukastumistapaturmia ei juuri tapahdu ja sulatetun osuuden kiinteistöt säästävät siivouskustannuksissa sekä esimerkiksi lattiamateriaalien vaihdoissa ja rullaportaiden korjauskustannuksissa. Tällä hetkellä kävelykeskustan kiinteistöt laittavatkin sulatusjärjestelmän lähes rutiininomaisesti katualueelleen aina suurempien perusparannusten yhteydessä.


title: Kauppakatu

text: Kauppakatu voi tarkoittaa seuraavia asioita:


title: Droperidoli

text: Droperidoli eli "DHBP" - "dehydrobentsperidoli", kauppanimeltään "Dridol" on neuroleptinen lääkeaine. Se on läheisesti sukua haloperidolille. Droperidolin erityiskäyttö painottuu leikkausanestesiaan. Sitä voidaan käyttää yhdessä fentanyylin kanssa yhdistelmälääkkeenä. Yhdistelmävalmisteen tuotenimi on "Thalamonal" ja sitä käytetään neuroleptianalgesiassa. Sitä voidaan annostella myös lihakseen.


title: Droperidoli

text: Toinen droperidolin erityisspesifikaatio näyttäisi olevan huumevieroitus, sekä aivovammojen jälkihoito. Jälkimmäiseen saattaa yhdistyä leikkaus-operaatiokin, esim. aivopaineen alentamiseksi, mikä johtunut aivotrauman seuraamuksena. Kumpikin hoitoindikaatio toteutetaan erityishoidossa, mahdollisesti teho-osastolla tilan vaikeusasteesta riippuen.


title: Droperidoli

text: Lääkeaine kuuluu butyrofenonien ryhmään ja se on hyvin läheistä sukua haloperidolille. Droperidolin kehitti tuolloin belgialainen Janssen-Cilag lääkeyhtymä vuonna 1961. Droperidolin ainoa annostelutapa on suonensisäinen (i.v.) laskimotiputuksena. Droperidoli on suhteellisen nopeasti vaikuttava (vaikutusaika n. ½t.) lääkeaine.


title: Droperidoli

text:
Droperidolin pahoinvointia sekä oksentelua vastustava ominaisuus katsottiin olevan voimakkaampi joihinkin muihin käytettyihin, esimerkiksi klooripromatsiiniin verrattuna. Haloperidolilla tuo vaikutus on 50-kertainen. Yhdessä fentanyylin tai fenoperidiinin kanssa käytettynä haloperidoli taikka droperidoli aiheuttavat leikkauspotilaalle kutakuinkin täydellisen tunnottomuuden tilan.
Potilas pysyy täysin tajuissaan, joskin hänen hengitystään on avustettava. Anestesiamenetelmää suositeltiin yleiskunnoltaan heikoiksi katsottaville potilaille, sekä iäkkäille. Ekstrapyrimidaaliset sivuvaikutukset (EPS) ovat voineet olla mahdollisia menetelmän varjopuolina. Samoin on myös pahanlaatuisen neuroleptioireyhtymän mahdollisuus. Nukutukseen on voitu yhdistää myös ilokaasun käyttö.


title: Droperidoli

text: Droperidolin kemiallinen kaava on CHFNO, moolimassa 379,427 g/mol ja CAS-numero 548-73-2.


title: Hilda Flodin

text: Hilda Maria Flodin (16. maaliskuuta 1877 Helsinki – 9. maaliskuuta 1958) oli suomalainen kuvanveistäjä, taidemaalari ja -graafikko. Hän oli lähtöisin vakavaraisesta säätyläisperheestä, sillä hänen vanhempansa olivat valtioneuvos Frithiof Flodin ja Fanny o.s. Basilier. Rasavilli Hilda ei välittänyt koulunkäynnistä, mutta aloitti 16-vuotiaana taideopinnot Suomen Taideyhdistyksen piirustuskoulussa Helsingissä (1893–1898), missä hän opiskeli viisi vuotta opettajinaan ensin Helene Schjerfbeck ja sitten Albert Gebhard. Vuonna 1899 hän lähti jatkamaan opintojaan Ranskaan Pariisiin, missä opiskeli Académie Colarossissa 1899 ja 1900–1902 ja pääsi lankonsa Julien Leclercqin kontaktien avulla Auguste Rodinin oppilaaksi 1906–1909 ja 1927. Flodin opiskeli myös eripituisia jaksoja Italiassa 1902, Espanjassa 1911, Ruotsissa 1914 ja Englannissa 1920.


title: Hilda Flodin

text: Varhaiskauden teokset ovat pääasiassa veistoksia ja grafiikkaa. Flodin perehtyi jo varhain taidegrafiikan eri menetelmiin, ja Pariisin näyttelyssä 1908 oli esillä seuraavat hänen grafiikan töistään: "Aihe Helsingistä", "Pilviä" ja "Kumpi voittaa?". Ensimmäisen näyttelynsä Flodin piti 1901. Flodin innostui taidegrafiikasta 1890-luvulla, ja hän on Suomen ensimmäisiä naistaidegraafikkoja. Viivan käytöltään rembrandtmaisia teoksia ovat "Rukoilijat" ja vanhan naisen kasvoja esittävä harjoitelma. Taiteilijan hienostuneiden töiden syövytyslevyt ovat kadonneet, ja näin monista grafiikan teoksista on tullut harvinaisuuksia.


title: Hilda Flodin

text: Flodinin tunnetuimpia töitä on Helsingissä Aleksanterinkadulla sijaitsevat Pohjolan talon vuolukivinaamiot, jotka ovat valmistuneet 1902. Flodinin mukaan nimettiin Helsingissä Pikku Huopalahdessa aukio ja kuja vuonna 1989.


title: Hilda Flodin

text: Valtaosa Flodinin teoksista on henkilötutkielmia. Naiset erilaisissa askareissa olivat Flodinin lempiaiheita.


title: Hilda Flodin

text: Flodin avioitui Juho Rissasen kanssa, johon Flodin oli tutustunut jo opiskeluaikanaan Suomen Taideyhdistyksen piirustuskoulussa. Rissasen ja Flodinin liitto ei kuitenkaan kestänyt, vaan he erosivat 1915. Vuonna 1922 Flodin avioitui professori Taavetti Laitisen kanssa.


title: Hilda Flodin

text: Flodinin teoksia on monissa museoissa ympäri Suomea. Esimerkiksi Keuruun museolla on laaja kokoelma Flodinin teoksia, joista on kasattu kiertonäyttely, jota saa lainata Keuruun museosta.


International Earth Rotation and Reference Systems Service (IERS) on kansainvälinen tieteellinen organisaatio, joka vastaa kahdesta koordinaattijärjestelmästä: maakeskisestä ITRF:stä ja tähtitieteellisestä ICRS:stä. Näihin oleellisesti liittyen se seuraa Maan asentoa avaruudessa.


title: International Earth Rotation and Reference Systems Service

text: IERS:n tehtävinä on palvella maailman astronomisten, geodeettisten ja geofysikaalisten yhteisöjen tarpeita huolehtimalla seuraavista:


text: Osin yllä oleviin tehtäviin liittyen IERS tuottaa tietoa liittyen Maan pinnanalaisten ja -päällisten massojen vaikutuksiin Maan pyörimiseen, painovoimakenttään ja sen massakeskipisteeseen.


text: Järjestön perustivat 1987 nimellä International Earth Rotation Service Kansainvälinen tähtitieteellinen unioni IAU ja Kansainvälinen geodeettis-geofysikaalinen unioni IUGG. Seuraavan vuoden alusta toimintansa aloittanut IERS otti hoitaakseen International Polar Motion Servicen tehtävät ja osan silloisen Bureau International de l'Heure'n tehtävistä. Ajan määritykseen liittyvät BIH:n tehtävät siirtyivät Kansainväliselle paino- ja mittatoimistolle BIPM:lle. 2003 järjestön nimi vaihdettiin nykyiseen, mutta sen lyhenne pysyi ennallaan.


title: Maarit Tyrkkö

text: Maarit Eva Inkeri Tyrkkö (ent. Huovinen; s. 28. joulukuuta 1947 Tampere) on suomalainen toimittaja ja tietokirjailija.


title: Maarit Tyrkkö

text: Tyrkkö on työskennellyt toimittajana "Suomen Kuvalehdessä", "Uudessa Suomessa" ja "Kotiliedessä", jossa hän erikoistui lääketieteen aihepiiriin. Hänet kutsuttiin 1979 Weilin & Göösin kirjallisen osaston päälliköksi, mutta hänet erotettiin, kun hän avioitui Otavan kustannusjohtajan Pentti Huovisen kanssa 1981. Hän kuului UKK:n muistelmatyöryhmään ja oli toimittamassa kaikkia vuodesta 1976 ilmestyneitä Urho Kekkosen teoksia, muun muassa "Kirjeitä myllystäni", "Nimellä ja nimimerkillä" ja "Tamminiemi". Lisäksi hän on toimittanut ja kirjoittanut useita muitakin teoksia nimillä Tyrkkö ja Huovinen, kaikkiaan yli 60. Urho Kekkonen kuvasi suhdettaan Tyrkköön sanalla rakkaussuhde.


title: Maarit Tyrkkö

text: Tyrkön äiti oli toimittaja Marjatta Tyrkkö (o.s. Tulenheimo). Hänen isänsä Jukka Tyrkkö, toimittaja ja kirjailija, joka perusti muun muassa "Ylöjärvi"-lehden ja joka oli Maarit Tyrkön syntyessä "Valkeakosken Sanomien" päätoimittaja.


title: Maarit Tyrkkö

text: Huovinen oli Tieto-Finlandia-ehdokkaana kirjasta "Hei beibi, mä oon tulta" (2005). Vuonna 2010 Suomen tietokirjailijat ry palkitsi hänet Tietokirjailijapalkinnolla.


title: Maarit Tyrkkö

text: Huovisen (Tyrkön) kirjoista "Tyttö ja nauhuri" sekä "Presidentti ja toimittaja" tehdään näytelmä (ensi-ilta Tampereella TTT:ssä 10.10.2017) ja elokuva, ilmoitti WSOY-kustantamo marraskuussa 2016.


title: Pentti Rautalahti

text: Pentti Rautalahti (25. lokakuuta 1925 Helsinki – 10. lokakuuta 2010 Espoo), vuorineuvos, oli Veitsiluoto Osakeyhtiön toimitusjohtaja.


title: Pentti Rautalahti

text: Rautalahti valmistui 1949 paperi-insinööriksi Teknillisestä korkeakoulusta. Hän aloitti uransa A. Ahlströmin Karhulan tehtailla, vuodeta 1958 Enso Gutzeitin Summan tehtaan teknillinen johtaja. Hän työskenteli Ruotsissa Svenska Cellulosan yli-insinöörinä mutta palasi 1962 Suomeen Metsäliiton Kirkniemen tehtaan johtajaksi. Metsäliiton Teollisuus Oy:n toimitusjohtajaksi hänet nimitettiin 1973. Vuosina 1980–1990 hän oli Veitsiluoto Osakeyhtiön toimitusjohtaja.


title: Pentti Rautalahti

text: Rautalahden ystäväpiiriin kuuluivat muun muassa presidentit Urho Kekkonen ja Mauno Koivisto. Jatkosotaan ja Lapin sotaan osallistunut Rautalahti osallistui sotainvalidien järjestötyöhön haavoituttuaan itse sodassa. Vuorineuvoksen arvonimi hänelle myönnettiin 1981.


title: Keihanshin

text: Keihanshin (京阪神(けいはんしん), tunnetaan myös nimellä Osaka-Kobe-Kioto tai Osakan suurkaupunkialue, on suurkaupunkialue Japanissa. Suurkaupunkialueen tärkeimmät kaupungit ovat Osaka, Kobe, Kioto ja Sakai, jonka lisäksi alueeseen kuuluu kymmeniä pienempiä kaupunkeja. Suurkaupunkialueen pinta-ala on 11 170 km² ja alueella asuu noin 19 miljoonaa asukasta. Tämä tekee siitä Japanin toiseksi suurimman suurkaupunkialueen heti Suur-Tokion jälkeen. Taloudeltaan suurkaupunkialue kuuluu maailman tärkeimpiin.


title: Common One

text: Common One on pohjoisirlantilaisen laulaja-lauluntekijä Van Morrisonin studioalbumi vuodelta 1980. Albumin on tuottanut Morrison itse yhdessä Henry Lewyn kanssa yhtiölle Caledonia Productions. LP-levy on ilmestynyt Mercury-levymerkillä ja eri levy-yhtiöiden ja artistien tuotantoa esittelevän Priceless-sarjan ensimmäisenä. Levyä on tehty tällöin Englannissa. Alkuperäinen valmistaja on ollut Alankomaiden Baarnissa toimiva Phonogram Int. BV.


title: Common One

text:
Levy on äänitetty etelä-Ranskassa Super Bear-studioilla ja äänittäjinä ovat toimineet Henry Lewy, Dave Burgess ja Chris Martin. Lisä-äänityksiä ovat tehneet Henry Lewy ja Alex Kash Sausaliton Record Plantissa. Masteroinnin on tehnyt Bernie Grundman Hollywoodissa A&M-studioilla.
Levykannen idea on Van Morrisonilta, valokuvaajana on toiminut Rudy Legname ja grafiikasta on vastannut John Paul Jones.


title: Common One

text: Kiitoksissa on mainittu henkilökohtaisesti äänityskaluston kuljetuksesta ja ylläpidosta vastannut Pete Brewis ja Mick Brigden, joka on johtanut levyntekoprojektia.


title: Common One

text: Morrisonin manageritoimistona on ollut Bill Graham Management ja edustajana Stan Diamond.


title: Common One

text: Kaikki laulut ovat Van Morrisonin tekemiä ja ne on julkaissut Martin Coulter Music Ltd.


title: Common One

text: Sivu 1Sivu 2


title: The Very Best of The Shirelles

text: The Very Best of The Shirelles on monofoninen kokoelma-albumi vuodelta 1975 ko. naislauluyhtyeen 1960-luvun tuotannosta.


title: The Very Best of The Shirelles

text: Levyn on julkaissut losangelesilainen United Artists Records Springboard International Recordsin suosiollisella luvalla. Levykannen kuvan oikeudet omistaa UAMARG, Inc. eli United Artists Music and Records Group.Sivu 1


title: The Very Best of The Shirelles

text:
1. Soldier Boy – 2:39
2. I Met Him on a Sunday (Ronde, Ronde) – 2:21
3. Dedicated to the One I Love – 2:04
4. It's a Mad, Mad, Mad, Mad World – 3:51
5. Foolish Little Girl – 2:16


title: The Very Best of The Shirelles

text: Sivu 2


title: The Very Best of The Shirelles

text:
1. Tonight's the Night – 2:00
2. Will You Love Me Tomorrow – 2:37
3. Sha-La-La – 2:23
4. Mama Said – 2:08
5. Baby It's You – 2:38


title: Luettelo Joensuun kulttuuritapahtumista

text: Tämä on luettelo Joensuussa säännöllisesti järjestettävistä kulttuuritapahtumista.


title: Kun katsoit minuun

text: Kun katsoit minuun on suomalaisen iskelmälaulajan Anna Erikssonin neljäs studioalbumi, joka on julkaistu vuonna 2001.


title: Rarities From the Bronze Age

text: Rarities from the Bronze Age on brittiläisen hard rock- yhtye Uriah Heepin kokoelma-albumi vuodelta 1991. Se sisältää vuosina 1970-1983 julkaistujen singlejen A- ja B-puolia.


title: Michelle Phan

text: Michelle Phan (s. 11. huhtikuuta 1987 Boston, Yhdysvallat) on amerikanvietnamilainen videobloggaaja ja kosmetiikkayritys Lancômen ”videomeikkitaiteilija”. Hänellä oli myös oma ihonhoitosarja IQQU, jonka hän myöhemmin myi henkilölle, jonka nimeä hän ei paljasta. Nyt hänellä on kosmetiikkasarja "em". Heinäkuussa 2010 Phan oli ”YouTuben ykköskauneustaiteilija”. Tällä hetkellä hänellä on yli seitsemän miljoonaa tilaajaa YouTubessa.


title: Michelle Phan

text: Michelle Phan syntyi Massachusettsissa. Hänen äitinsä ja isänsä syntyivät Vietnamissa. Phan aloitti taiteellisen koulutuksen 12 vuoden iässä opettamalla miten maalata vesiväreillä ja öljyväreillä. Phanin oli alun perin tarkoitus tulla ihotautilääkäriksi, hänen äitinsä pyynnöstä. Hän kuitenkin myöhemmin vakuutti äitinsä antamaan hänelle pääaineekseen kuvataiteen. Ennen kuin Phanista tuli YouTube-guru, hän oli opiskelija ja työskenteli osa-aikaisena tarjoilijana sushiravintolassa. Heinäkuussa 2014 levy-yhtiö Ultra Records haastoi Phanin oikeuteen tämän käytettyä levy-yhtiön alaista musiikkia luvatta omissa videoissaan ja nettisivuillaan. Käytettyjä musiikkikappaleita kertyi yhteensä lähes viisikymmentä kappaletta.


title: Blankenberge

text: Blankenberge on vajaan 19 000 asukkaan merenrantakaupunki, joka sijaitsee Länsi-Flanderin rannikolla Luoteis-Belgiassa. Se oli alkujaan kalastajakylä, josta kehittyi Belle Époquen aikana Euroopan porvariston suosima rantalomakohde. Kaupungin ehkä näkyvin maamerkki on "Belgium Pier", 350 metriä pitkä laituri, jonka päässä on suuri konferenssi- ja viihdekeskus.


title: D.I.Y.C.D.

text: D.I.Y.C.D on powerviolence -yhtye Man Is The Bastardin kokoelmalevy joka julkaistiin 1995.


title: Taïna Barioz

text: Taïna Barioz (s. 2. kesäkuuta 1988 Papeete, Tahiti) on ranskalainen alppihiihtäjä.


title: Taïna Barioz

text: Kaudella 2007–2008 Barioz pääsi ensimmäisen kerran maailmancupin pisteille, oltuaan Ofterschwangin suurpujottelussa neljästoista. Kolmen parhaan joukkoon hän sijoittui ensimmäisen kerran Lienzin suurpujottelussa joulukuussa 2009 oltuaan kolmas. Hän sijoittui toiseksi Sankt Moritzin suurpujottelussa maaliskuussa 2016.


title: Taïna Barioz

text: Vuoden 2009 MM-kisoissa Barioz sijoittui suurpujottelussa sijalle 11. Vancouverin olympialaisten suurpujottelussa Barioz oli yhdeksäs. Vuoden 2011 MM-kisoissa hän voitti kultaa joukkuekilpailussa ja oli suurpujottelussa kymmenes.


title: David Greene

text: David Thomas "Dai" Greene (s. 11. huhtikuuta 1986 Carmarthen) on walesilainen 400 metrin aitajuoksija. Hän on maailman- ja Euroopan-mestari.. Hän edustaa seuratasolla Swansea Harriers AC:ta.


title: David Greene

text: Greene sai hopeaa alle 20-vuotiaiden EM-kilpailuissa Kaunasissa 2005 ajalla 51,14. Göteborgin EM-kilpailuissa 2006 hän karsiutui alkuerissä. Hän voitti alle 23-vuotiaiden Euroopan-mestaruuden Debrecenissä 2007 ajalla 49,58. Vuonna 2009 hän voitti 400 metrin aitajuoksun Euroopan joukkuemestaruuskilpailuissa Leiriassa. Berliinin MM-kilpailuissa hän sijoittui aitajuoksussa seitsemänneksi ja juoksi alkuerissä Britannian 4 × 400 viestijoukkueessa, joka sai lopulta hopeaa.


title: David Greene

text: Greene voitti Euroopan joukkuemestaruuskilpailujen 400 metrin aitajuoksun Bergenissä 2010. Barcelonan EM-kilpailuissa hän voitti kultaa ajalla 48,12. Hän voitti 400 metrin aitajuoksun Maanosien cupissa Splitissä ennätyksellään 47,88. Delhin Kansainyhteisön kisoissa hän voitti kultaa ajalla 48,52. Hän voitti Euroopan-joukkuemestaruuskilpailujen 400 metrin aitajuoksun myös Tukholmassa 2011.


title: David Greene

text: Greene voitti 400 metrin aitajuoksun maailmanmestaruuden Daegussa 2011 ajalla 48,26. Lontoon olympialaisissa 2012 hän sijoittui neljänneksi. Moskovan MM-kilpailuissa 2013 hän karsiutui välierissä ja Glasgow'n Kansainyhteisön kisoissa 2014 alkuerissä.


title: Bryan Danielson

text: Bryan Danielson (s. 22. toukokuuta 1981) on yhdysvaltalainen entinen showpainija. Hän paini World Wrestling Entertateimentissä (WWE) WWE Raw-brändissä nimellä Daniel Bryan. Danielson voitti painiuransa aikana neljä maailmanmestaruutta. Danielson kilpaili WWE NXT:n ensimmäisessä tuotantokaudessa. Kesäkuussa 2010 Danielson erotettiin WWE:stä. Hän kuitenkin palasi elokuussa 2010 takaisin SummerSlam-tapahtumassa. 14. päivä huhtikuuta 2015 Danielson loukkaantui eikä ole sen jälkeen enää paininut. Danielson menetti tämän seurauksena Intercontinental -mestaruusvyön ja WWE lopetti Daniel Bryanin mainostamisen ottelutapahtumissa.


title: Bryan Danielson

text:
8. päivä helmikuuta 2016 Danielson ilmoitti syyksi lopettamiseen ovat useat vakavat aivotärähdykset Danielsonin 16-vuotisen showpainiuran aikana. Lääkärit olivat kertoneet hänelle muutamaa viikkoa aikaisemmin aivovammasta, joka estäisi täysipainotteisen showpainin jatkamista.
All Pro Wrestling


title: Bryan Danielson

text: All Star Wrestling


title: Bryan Danielson

text: East Coast Wrestling Association


title: Bryan Danielson

text: Evolve


title: Bryan Danielson

text: Extreme Canadian Championship Wrestling


title: Bryan Danielson

text: Full Impact Pro


title: Bryan Danielson

text: International Wrestling Association


title: Bryan Danielson

text: Memphis Championship Wrestling


title: Bryan Danielson

text: NWA Mid-South


title: Bryan Danielson

text: New Japan Pro Wrestling


title: Bryan Danielson

text: Pro Wrestling Guerrilla


title: Bryan Danielson

text: Pro Wrestling Illustrated


title: Bryan Danielson

text: Pro Wrestling Noah


title: Bryan Danielson

text: Pro Wrestling Report


title: Bryan Danielson

text: Ring of Honor


title: Bryan Danielson

text: Texas Wrestling Alliance


title: Bryan Danielson

text: westside Xtreme wrestling


title: Bryan Danielson

text: World Series Wrestling


title: Bryan Danielson

text: World Wrestling Entertaiment


title: Bryan Danielson

text: Wrestling Observer Newsletter


title: League of Legends

text: League of Legends (lyhenne LoL) on Riot Gamesin kehittämä tietokonepeli, joka julkaistiin vuonna 2009 Microsoft Windowsille, ja myöhemmin vuonna 2013 OS X:lle. Peli on saanut inspiraationsa "" -pelin moninpelikartasta "Defense of the Ancients".


title: League of Legends

text: "League of Legendsissä" pelaajat pelaavat yhdessä neljän muun hahmon kanssa toista joukkuetta vastaan ainutlaatuisia kykyjä omaavan hahmon roolissa. Suosituimmassa pelimuodossa joukkueiden tehtävänä on tuhota toisen joukkueen tukikohdassa sijaitseva Nexus. Jokainen "League of Legends" -ottelu on erillinen. Hahmot aloittavat melko heikkoina ja kasvattavat voimiaan pelin edetessä kullan ja kokemuksen avulla.


title: League of Legends

text: Peli vastaanotettiin hyvin julkaistaessa ja sen suosio on kasvanut vuosien varrella. "League of Legends" oli heinäkuuhun 2012 mennessä pelatuin PC-peli tuntimäärässä mitattuna Pohjois-Amerikassa ja Euroopassa. Tammikuussa 2014 "League of Legendsillä" oli 67 miljoonaa kuukausittaista pelaajaa, joista 27 miljoonaa pelasi sitä päivittäin.


title: League of Legends

text: "League of Legends" on myös suosittu kilpapelaamisessa. Pohjois-Amerikassa ja Euroopassa sille on järjestetty oma kilpapelisarja, League of Legends Championship Series(Lyhenne "LCS"), joka koostuu kymmenestä ammattilaisjoukkueesta. Samankaltaisia sarjoja järjestetään myös Kiinassa, Koreassa, Taiwanissa ja Kaakkois-Aasiassa. Alueelliset kilpailut huipentuvat syksyisin pelattaviin maailmanmestaruuskilpailuihin, joiden palkintopotti oli 2,3 miljoonaa dollaria vuonna 2014.


title: League of Legends

text: "League of Legendsissä" pelaajat omaksuvat yksittäisen hahmon roolin. Hahmoilla on ainutlaatuisia kykyjä ja niitä on pelissä yli 130. Hahmot on lajiteltu eri tyyppeihin, jotka osoittavat hahmon pelityylin.


title: League of Legends

text: Pelissä lyöttäydytään viiden pelaajan ryhmiin, jotka taistelevat toisiansa vastaan.


title: League of Legends

text: Pelaajat kehittyvät tasoittain ja saavat kokemusta surmaamalla toisen joukkueen hahmoja, jotka ovat joko toisten pelaajien tai tekoälyn ohjaamia, ja taistelijoita, jotka syntyvät ajoittain joukkueiden tukikohtaan ja hyökkäävät vastustajan taistelijoiden, tornien ja hahmojen kimppuun. Klassisessa pelimuodossa pelin kartta on jaettu kolmeen eri väylään, joita pitkin taistelijat kulkevat, viidakkoalueeseen, johon puolueettomat hirviöt syntyvät, ja tukikohtiin, joihin hahmot syntyvät ja joissa pelaajat voivat ostaa tavaroita tehdäkseen hahmostaan voimakkaamman. Tavaroita ostetaan kullalla, jota pelaajat ansaitsevat passiivisesti joka sekunti. Klassisen pelimuodon aloituksessa kultaa on 500. Kultaa kerätään myös saamalla tappava osuma vastustajan taistelijoihin, surmaamalla vastustajan hahmoja ja tuhomalla vastustajan tykkitorneja. Peli päättyy, kun toinen joukkueista on tuhonnut vastustajansa Nexuksen, tukikohdassa sijaitsevan suojatun rakennuksen, tai jompikumpi joukkue luovuttaa.